Cvijanović: Cvijanović: BiH ima budućnost ako bude zasnovana na realnosti, a ne na iluziji - Glas Srpske\nSrna 27.11.2020 21:44\n“To podrazumijeva da se određene stvari moraju vratiti u legalne i ustavne tokove. O kakvoj pravnoj državi možemo govoriti, ako nećemo poštovati najviši pravni i politički akt? O kakvoj suverenosti možemo govoriti, ako političko Sarajevo neprestano moljaka moćne strane aktere da se miješaju u unutrašnje odnose u BiH i intervenišu na štetu jednog ili čak dva konstitutivna naroda? Sve dok je tako, budućnost BiH će biti sumorna”, izjavila je Cvijanovićeva.\n“Mi nismo nikakvi pobunjenici, niti sa bilo kim želimo da razgovaramo i pregovaramo u kategoriji 'crvenih linija'. Mi smo legalisti, imamo naše zakone, imamo ustave Republike Srpske i BiH i insistiramo na njihovom poštovanju. Ako se ovi principi podrazumijevaju u svim ozbiljnim državama, zašto se ne bi podrazumijevali i u BiH”, rekla je predsjednik Republike za frankfurtske “Vesti onlajn”.\n“Jedno bez drugoga ne bi bilo moguće i zbog toga bi bilo logično da je poštovanje dogovora, odnosno slova Dejtonskog sporazuma i njegovog Aneksa četiri koji predstavlja Ustav BiH prioritet svih domaćih, regionalnih i međunarodnih aktera koji žele da vide mirnu, stabilnu i prosperitetnu BiH”, rekla je Cvijanovićeva.\n“Zauzvrat, dobili smo mir i šansu da se u budućnosti razvijamo kao ravnopravan i međunarodno verifikovan entitet u okviru BiH, sa visokim stepenom autonomije i pravom veta na zajedničkom nivou na sve odluke koje su štetne po naše interese. U suštini, svi akteri su u Dejtonu morali da se odreknu svojih maksimalističkih ciljeva, u cilju pronalaženja kompromisa i postizanja mira u BiH”, pojasnila je predsjednik Republike.\n“Taj unilateralni, antidejtonski proces, realizovan uz podršku pojedinih zapadnih zemalja, značajno je oskrnavio prvobitni dogovor, čime je trajno narušeno povjerenje unutar BiH, a samim tim i njena dugoročna perspektiva. Posljednjih godina, Ustavni sud BiH preuzeo je od visokog predstavnika praksu kreiranja rješenja, umjesto zaštite ustavnosti, čime je iskoračio iz okvira svojih nadležnosti”, pojasnila je Cvijanovićeva.\n“Neraskidiva veza koja postoji između naših građana i institucija daje nam ogromnu snagu da istrajemo na putu odbrane interesa Republike Srpske, njenog jačanja, kao i sveukupnog razvoja. Na tom putu, još se suočavamo sa brojnim izazovima. Dok mi iz Srpske instistiramo na dosljednom poštovanju Ustava, povratku na slovo Dejtona, te vraćanju svih oduzetih nadležnosti, političko Sarajevo nastavlja sa opstrukcijama, pritiscima, te nastrajima na Srpsku, njenu imovinu, integritet, Dan Republike i slično.\nNažalost, živimo u destimulativnom okruženju i zemlji apsurda u kojoj još mnogo energije usmjeravamo na odbranu nekih elementarnih, statusnih i Ustavom zagarantovanih prava. Ne zato što nemamo dovoljno drugih problema i izazova, već zbog toga što bošnjački predstavnici ne odustaju od svojih nerealnih ciljeva koji podrazumijevaju stvaranje unitarne i građanske BiH”, istakla je Cvijanovićeva.\n“Zašto bismo mi pristali na bilo kakav novi dogovor, kada ni prvobitni koji smo dogovorili u Dejtonu nije ispoštovan? Cijena pravnog nasilja, te jednostranog i nelegalnog urušavanja Dejtonskog sporazuma je teško narušeno povjerenje unutar BiH. Oni koji su to radili, ne pitajući nas tada mnogo, danas pokušavaju da legalizuju novi poredak koji je nastao na pritiscima dijela međunarodne zajednice i antidejtonskom djelovanju visokih predstavnika. Mi, kao legalisti, uopšte nismo spremni da učestvujemo u tome”, rekla je predsjednik Srpske.\n“Ne želimo da budemo posmatrani kroz matricu neizbalansiranog i nejednakog pristupa prema potrebama sva tri konstitutivna naroda”, zaključila je Cvijanovićeva.\nPredsjednik Republike Srpske Željka Cvijanović istakla je da je blaženopočivši patrijarh srpski Irinej doživljavao Republiku Srpsku kao svoj dom, jednako kao i Srbiju i svojim promišljanjima, djelima i molitvama svima nama ostavio zavještanje da nastavimo da njegujemo duh jedinstva i zajedništva srpskog naroda.\nCvijanovićeva je naglasila da je Njegova svetost patrijarh srpski Irinej bio istinski prijatelj Republike Srpske i čest i rado viđen gost u Srpskoj.\n“Godinama je dolazio da sa nama obilježi Dan Republike. Dijelio je sa nama i teške i srećne trenutke. Nikada nije odvajao Republiku Srpsku i Srbiju, i zahvaljujući njemu, narod sa dvije strane Drine počeo je mnogo više da brine jedan o drugom, da se sjedinjuje, ali i da njeguje kulturu sjećanja na naše zajedničke nedaće i stradanja”, rekla je predsjednik Srpske.\n“Kao pravi pastir, štitio je i ujedinjavao svoj narod sa obje strane Drine i u dijaspori, šireći ljubav i dobrotu, te uvijek pozivajući na mir i sabornost. Svojom mudrošću, plemetišoću i smirenošću, u mnogim teškim trenucima za naš narod, predano se borio da očuva jedinstvo i zajedništvo srpskog naroda, Srpsku pravoslovnu crkvu, uvijek uvažavajući državu”, istakla je Cvijanovićeva.\n“I jedan i drugi su, ispunjavajući svoje zadatke, mislim pri tom na očuvanje jedinstva crkve i naroda, ostavili zavještanje i pokazali put koji treba slijediti. Vjerujem da će arhijereji i Srpska pravoslavna crkva, kao i mnogo puta do sada, naći najbolji način da prevaziđu iskušenja koja su stavljena pred njjih, ali i pred sve nas”, rekla je predsjednik Srpske za frankfurtske “Vesti onlajn”.\nNa konstataciju da se pokazalo da pandemija kovid 19 ne bira, s obzirom da su se od posljedica zaraze virusom korona upokojili i patrijarh Irinej i mitropolit Amfilohije, Cvijanovićeva je rekla da se pokazalo da neočekivana pošast 21. vijeka pogađa sve - nacije, države, bogate, siromašne...\n“Ovo je zaista težak period za sve nas, ali vjerujem da ćemo se, ako budemo disciplinovani, zajedno sa našim zdravstvenim radnicima, izboriti sa izazovima koje je virus korona stavio pred nas, a to je prije svega očuvanje života i zdravlja naših građana. U tom pogledu, moram istaći da je veliki broj naših građana shvatio ozbiljnost situacije i disciplinovan je u pogledu pridržavanja preporuka nadležnih organa. Naše institucije su i prije same pojave virusa u Srpskoj, donijele set preventivnih mjera, znajući da nećemo moći da izbjegnemo ovo zlo koje predstavlja palnetarni problem”, istakla je Cvijanovićeva.\nOna je podsjetila da je Republika Srpska bila među prvima koji su donosili rigorozne mjere, sa ciljem da izbjegne najgori mogući scenario, dodavši da je bilo i onih koji su smatrali da su te mjere bile pretjerane, ali se pokazalo da su one dale rezultate.\nNa pitanje kakva je zdravstvena situacija u Republici Srpskoj, predsjednik Srpske je rekla da je prilično složena, kao i u svim zemljama u Evropi, istakavši da su Vlada i zdravstveni sektor Republike Srpske maksimalno odgovorili na izazove.\n“S obzirom da je broj zaraženih povećan, i naša odgovornost mora biti veća. Kada kažem naša, mislim i na institucije ali i na svakog građanina kao jedinku. Najveći teret od početka epidimije nose naši zdravstveni radnici. Oni su heroji našeg doba, jer je ovo, nakon rata, nastrašnija situacija.\nKriza uzrokovana epidemijom virusa korona nosi sa sobom različite izazove, ali su institucije Republike Srpske, iako smo manje razvijeni u odnosu na mnoge zemlje u Evropi i svijetu, sa daleko manjim mogućnostima kada je u pitanju zdravstveni sektor, odreagovali bolje nego neke razvijene zemlje”, naglasila je Cvijanovićeva.\n“Veliku zahvalnost dugujemo Srbiji, koja nam je prva pritekla u pomoć i dala podršku u vidu medicinske opreme, prihvatanju najtežih bolesnika, ali i redovnom snabdijevanju naših građana, Kini, Rusiji i Evropskoj uniji. Republika Srpska je išla u korak sa izazovima i kroz period kada smo uvodili vanredno stanje koje je zahtjevalo novi aktivizam predsjednika Republike u legislativnom smislu, prošli smo bez nekih problema”, navela je Cvijanovićeva.\nOna je naglasila da zdravstveni sektor i dalje trpi ogroman pritisak i može im se olakšati jedino na način da se svi pridržavaju propisanih mjera.\n“Pritisak trpi i privreda u ovom momentu, iako je povećan broj zaraženih, naše opredjeljenje je da sve funkcioniše i radi, ali u okviru propisanih mjera kojih se moraju svi pridržavati. Smatramo da je u ovom trenutku pogubno još više gušiti privredu, ali svakako da prioritet broj jedan ostaje sačuvati živote i zdravlje naših građana”, pojasnila je Cvijanovićeva.\n“Duboko smo svjesni problema sa kojima se suočava naša privreda u ovako složenom načinu života i rada, ali i okolnostima na regionalnom i evropskom planu, mislim pri tome na naše tradicionalne spoljnotrgovinske partnere na koje će pandemija takođe, u ekonomskom smislu, imati negativne posljedice. Zato je važno što je Vlada Republike Srpske već kreirala određene mjere čiji je cilj podrška privredi i zaštita radnika”, istakla je Cvijanovićeva.\nSNSD - jedina politička opcija sa šestocifrenim brojem glasova\nIz Granične policija odbačene tvrdnje o krivici zbog nesprovođenja sporazuma o readmisiji\nVSTS: Riješeno 80 odsto starih predmeta\nŠeranić: Vakcine će biti besplatne i dobrovoljne\nMajkić: U glavama Bošnjaka rat još traje


Da li je Srbija spremna da ispravno čita Izveštaj o napretku 2018? - European Western Balkans\nDa li je Srbija spremna da ispravno čita Izveštaj o napretku 2018?\nAutor Srđan Majstorović 26. 04. 2018. 26. 04. 2018.\nSrđan Majstorović; Foto: Tanjug / Dragan Kujundžić\nEvropska komisija (EK) je 17. aprila predstavila paket dokumenata posvećenih politici proširenja Evropske unije (EU). Objavljena je Komunikacija o politici proširenja i pojedinačni izveštaji o napretku država Zapadnog Balkana i Turske. Nakon godinu i po dana pauze, objavljivanjem paketa navedenih dokumenata EK nastavlja da održava fokus na politici proširenja Unije na Zapadni Balkan. Istog dana, obraćajući se Evropskom parlamentu (EP), francuski predsednik Emanuel Makron izjavio je da EU prvo mora da produbi integaciju država članice, pa tek onda da se posveti daljem proširenju. Očigledno je da postoji prilično razmimoilaženje između određivanja strateških prioriteta kada je u pitanju odnos EU prema državama Zapadnog Balkana.\nEK je na osnovu ponovo otkrivenog strateškog značaja regiona za stabilnost EU, u februaru pokrenula novu inicijativu o verodostojnom proširenju Unije na Zapadni Balkan. Strategija je ponudila potencijalni vremenski okvir za pristupanje trenutno vodećih kandidata Evropskoj uniji 2025. Istovremeno, tekst Strategije je izašao iz okvira evrokratskog žargona i po prvi put veoma jasno definisao probleme sa kojima se države Zapadnog Balkana suočavaju, poput fenomena “zarobljene države”, veza organizovanog kriminala sa vlastima, političkog uticaja na pravosuđe, korupcije, ugroženosti slobode izražavanja i medija. Strategija je naišla na podeljene stavove među državama članicama.\nIzveštaj koji je objavljen 17. aprila predstavlja prvi presek stanja nakon objavljivanja Strategije o spremnosti država Zapadnog Balkana da postanu članice EU i njihov napredak u odnosu na prethodni izveštaj. Zato ovaj izveštaj treba posmatrati kao početnu tačku sa koje kandidati i potencijalni kandidati kreću u dokazivanje vlastitog kredibiliteta i rešenosti da odgovore na ponudu EK o mogućem pristupanju 2025. Izveštaj konkretnije nego ranije ukazuje na pitanja na koje kandidati moraju da obrate pažnju ukoliko žele da ostvare napredak u narednom periodu. EK je odlučna u nameri da uvede mnogo direktniji i transparentniji jezik u izveštavanje. Ovo je izuzetno važno obzirom da EK mora da sačuva vlastiti kredibilitet i integritet preciznim izveštavanjem o otvorenim pitanjima, i istovremeno odbrani svoju Stratetegiju i perspektivu članstva vodećih država Zapadnog Balkana do 2025. Izveštaj će biti pažljivo analiziran i u prestonicama država članica. Na osnovu njegovog sadržaja Evropski savet će u junu razmatrati zaključke koji bi trebalo da definišu dalje smernice u odnosu na proces i politiku proširenja EU, a posebno u vezi preporuke EK da se otvore pristupni pregovori sa Albanijom i Makedonijom.\nIzveštaj o Srbiji predstavlja veoma jasan i objektivan presek trenutnog stanja. Osnovna pitanja koja se nalaze u fokusu EK, ali i država članica, su pitanja u vezi vladavine prava, dobre uprave, borbe protiv korupcije i organizovanog kriminala, slobode izražavanja… Pored reformi u navedenim oblastima, veliki uticaj na dinamiku vođenja pristupnih pregovora Srbije sa EU imaće nastavak konstruktivnog dijaloga sa Prištinom u cilju postizanja sveobuhvatnog sporazuma o normalizaciji međusobnih odnosa.\nPosebno je naglašena izuzetno loša situacija u vezi funkcionisanja Narodne skupštine. U izveštaju se napominje da Narodna skupština ne sprovodi svoju nadzornu ulogu nad radom Vlade, odnosno da ne sprovodi svoju Ustavom definisanu ulogu. Ukoliko se ovaj podatak dopuni ocenama o političkom uticaju na rad sudstva i medija, kao i odsustvo dijaloga sa opozicijom, dobija se prilično loša slika o stanju demokratije i vladavine prava u Srbiji.\nZabrinjava isticanje neophodnosti jačanja i očuvanja kapaciteta u oblasti evropskih integacija, kao i potreba čuvanja “institucionalne memorije” koja bi trebalo da obezbedi održivost reformi u procesu pristupanja EU. Ovo je prvi put da Srbija dobija ocenu koja ukazuje da postoji problem u kvalitetu i opadajućem broju stručnjaka za evropske poslove. Centar za evropske politike je 2017. objavio studiju o potrebi izrade kvalitetne politike zadržavanja kadrova kao preuslova za održiv process pristupanja Srbije EU. Ova studija je ukazala na veliku posvećenost zaposlenih na poslovima evropskih integacija i upravljanja IPA fondovima. Međutim, pokazala je i da su zaposleni nezadovoljni neprofesionalnim rukovođenjem, neadekvatnim sistemom plata, nedostatkom vrednovanja njihovih rezultata, niskim primanjima, neadekvatnim sistemom upravljanja kadrovima, napredovanjem… Alarmantan je podatak da je u trenutku izrade studije 50% ispitanika razmatralo opciju napuštanja javne uprave. Jasno je da bez stručnjaka Srbija neće biti u prilici da odgovori izazovima koje pred nju stavlja perspektiva članstva 2025, i krajnje je vreme da se ovom problemu posveti ozbiljna pažnja.\nIzvesni pozitivni pomaci zabeleženi su u oblasti ekonomskih kriterijuma, međutim konstatovano je i kašnjenje u sprovođenju strukturnih reformi. Pohvaljena je i konstruktivnost Srbije u učešću u regionalnim inicijativama, posebno u okviru Berlinskog procesa i doprinos u oblasti privrednog i infrastrukturnog povezivanja regiona.\nGeneralno gledajući, uprkos određenom napretku u pojedinim oblastima, zabrinjavajuća je ocena EK da u odnosu na prethodni izveštaj iz 2016. nivo spremnosti za pristupanje Srbije EU nije unapređen ni u jednom od 35 poglavlja. Naprotiv, uporedna analiza rezultata država u regionu pokazuje da su neke učinile značajniji napredak od Srbije uprkos različitom status u procesu pristupanja EU. Ovi rezultati ukazuju da sam čin otvaranja pregovaračkih poglavlja, uprkos pozitivnom efektu na javnost i nesumnjivog podsticaja daljim reformama, ne predstavlja nužno pokazatelj stvarnog napretka. To znači da građani ne osećaju promene koje su im obećane otvaranjem pojedinačnih poglavlja. Ovo može prouzrokovati dalji pad entuzijazma građana i ugroziti legitimitet nastavka evropskih integracija i neophodnih promena. Veoma je važno da se građanima pokaže konkretan napredak kroz primenu reformi i konkretnih evropskih standarda u praksi. Ovo je posebno značajno u oblasti vladavine prava. Na stav građana prema reformama najviše će uticati jasna rešenost da se država izbori sa korupcijom, da dokaže građanima da ne postoje “nedodirljivi” kada je reč o procesuiranju osumnjičenih za organizovani kriminal i slični konkretni primeri. Na taj način bi se povratio kredibilitet procesa. Konkretni rezultati bi napokon potvrdili pomalo istrošenu floskulu da sve što radimo u procesu evorpskih integacija radimo radi sebe. Konkretni rezultati bi unapredili otpornost države na razne uticaje, unutrašnje i spoljne, onih kojima nije u interesu da Srbija postigne uspeh u realizaciji Strategije 2025.\nNakon godinu i po dana od poslednjeg izveštaja EK evidentno je da Srbija nije učinila koliko je mogla i morala obzirom na stalno prisutnu pretenziju na ulogu lidera u regionu. Jasno je da sam čin otvaranja pregovora ne znači nužno napredak. Ovogodišnji izveštaj zato treba čitati na pravi način i prepoznati širi, evropski i svetski kontekst, u kojem se procenjuje uspešnost Srbije. Vremenski okvir za pristupanje EU koji je predstavljen u Strategiji EK još uvek nije zvanično prihvaćen od strane država članica EU. Naredne godine će biti održani izbori za Evropski parlament i pitanje je kakvi će biti rezultati i sastav budućeg saziva, kao i odnos Parlamenta prema politici proširenja EU. Imajući u vidu opšte raspoloženje javnosti, izvesno je da tema proširenja EU neće biti preterano popularna, iako će biti verovatno igrati značajnu ulogu u predizbornoj kampanji.\nSve navedeno ukazuje da je neophodno značajno promeniti dosadašnji pristup reformama u procesu pritupanja Srbije EU. Potrebno je uložiti iskreni napor da se odgovori na ocene EK. Imajući u vidu preporuku EK o otpočinjanju pregovora sa Albanijom i Makedonijom, Srbija ima dodatnu šansu da se predstavi kao konstruktivan i pouzdan partner koji razume suštinu vrednosti na kojima je zasnovana EU, poput solidarnosti, tolerancije, pomirenja i razvijanja saradnje u regionu. Srbija mora da prepozna ovu priliku i ponudi svoje iskustvo svim zainteresovanim partnerima u regionu. Nove makedonske vlasti su pokazale da je za istinske demokratske reforme potrebna istinska politička volja. To je jedini način da se dokaže kredibilitet političkog izbora koji je Srbija prihvatila podnoseći zahtev za prijem u EU.\nBiEPAGCentar za evropske politikeizveštaj Evropske komisijeSrđan Majstorović\nŠta je Evropska komisija, zapravo, poručila Srbiji u Izveštaju za 2017?\nAmbasada Kraljevine Norveške i Balkanski fond za demokratiju nastavljaju podršku organizacijama civilnog društva u Srbiji, Crnoj Gori i Severnoj Makedoniji\nEWB 12. 11. 2019. 26. 05. 2020.\n[VIDEO] Bilčik: Možemo da počnemo bilo kog dana, već sutra


Niška televizija » Počinje prodaja ulaznica za utakmicu sa „Partizanom“\nTagovi: Partizan, prodaja ulaznica, Radnički\nProdaja ulaznica za utakmicu „Radničkog“ i „Partizana“ u osmini finala Kupa Srbije počinje u ponedeljak na biletarnici hale „Čair“ i u bioskopu „Kupina“. Cena za jug i sever je 300, a za istok i zapad po 600 dinara.\nBiletarnica će raditi u ponedeljak i utorak od 10 do 18 časova, a u sredu od 10 do 17 časova. U bioskopu „Kupina“ karte za ovu utakmicu mogu se nabaviti u ponedeljak i utorak u terminu od 10 do 18 časova. Nakon sastanka sa policijom, biće poznato na kojoj će tribini biti smešteni članovi „Partizanove“ navijačke grupe “Zabranjeni”. Inače, za utakmicu u Kupu važe i sezonske karte, a neće važiti akcija besplatnog ulaza za đake i starije od 65 godina, kao i za decu do 10 godina.\nUtakmica „Radnički – Partizan“ biće odigrana u sredu, 30. oktobra, od 17 časova na gradskom stadionu.\n„Sinđeliću“ poluvreme dovoljno za trijumf\nŽFK Mašinac 18. put realizuje „Naissus kup“


Dugme koje testira da li ste pijani\nKako izveštava "The Detroit Free Press" dve američke kompanije su počele sa radom na projektu uređaja u obliku dugmeta za startovanje automobila, koje će biti u stanju da prepozna da li je vozač pod dejstvom alkohola.\nTrenutno je "uređaj" veličine kutije za hleb, i koristi infracrvene senzore kako bi odredio nivo alkohola u krvi neke osobe. U ovoj fazi razvoja uređaja, problem predstavlja činjenica da je potrebno nekoliko sekundi kako bi proradio, kao i podatak da radi isključivo na sobnoj temperaturi.\nCeo projekat je vredan 2,25 miliona dolara, a kompanije koje ga razvijaju će najviše problema imati da uređaj smanje na veličinu dugmeta za startovanje motora, kome neće trebati više od nekoliko milisekundi da odredi koliki je nečiji nivo alkohola u krvi, kao i da radi kako na visokom, tako i na veoma niskim temperaturama.\nUz sve pomenuto, cena pojedinačnog primerka ne bi smela da pređe 200 dolara. Koliko će ovakva ideja, koja bi trebala da spreči alkoholisane vozače da voze, uspeti, ostaje da se vidi.


Održan okrugli sto o Zelenoj ekonomiji i zelenom preduzetništvu u okviru Foruma socijalnih inovacija 2019 – Smart kolektiv\nHome|Aktuelnosti, SIF|Održan okrugli sto o Zelenoj ekonomiji i zelenom preduzetništvu u okviru Foruma socijalnih inovacija 2019\nadmin2020-08-21T16:14:19+00:0030 маја, 2019|\nU okviru ovogodišnjeg Foruma socijalnih inovacija 2019 je održan okrugli sto posvećen razvoju zelene ekonomije i zelenog preduzetništva koji je okupio predstavnike sva tri sektora. Učesnici su bili Aleksandra Vučinić, rukovodilac grupe za kružnu i zelenu ekonomiju (Ministarstvo zaštite životne sredine), Dragan Srećković, direktor razvoja i politika (Trag fondacija), Siniša Mitrović, savetnik predsednika (Privredna komora Srbije), Marija Pantelić, menadžerka ljudskih resursa (Bosis), Vladimir Popović, generalni direktor (Energize), Dragan Filipović, osnivač (Fill), a u ulozi moderatorke se našla Ana Svilar ispred Green Mind.\nIspred Ministarstva zaštite životne sredine, gospođa Vučinić je pričala o Poglavlju 27 i trenutnim aktivnostima Ministarstva u vezi sa usaglašavanjem pregovaračke pozicije i slanje pozicije Evropskoj komisiji, koje je planirano da se realizuje do kraja godine. Ministarstvo je formiralo međuresornu radna grupa za cirkularnu ekonomiju u kojoj se nalaze relevantna ministarstva, predstavnici svih sektora i međunarodnih organizacija aktivnih u Srbiji, poput GIZ-a, OSCE-a i UNDP-a.\nGospodin Srećković, predstavnik Trag fondacije, na panelu je predstavio Forum za zelene ideje. Kao deo uloge civilnog sektora u razvoju zelene ekonomije, izdvojio je činjenicu da je civilni sektor na terenu i da dobro razume potrebe građana u lokalnim zajednicama. S obzirom na razumevanje potreba, civilni sektor može da doprinese razvoju biznisa koji može da odgovori na ove potrebe, a u skladu s tim takođe poveže lokalne aktere iz različitih sektora.\nSiniša Mitrović (Privredna komora Srbije), Vladimir Popović (Energize d.o.o), Ana Svilar (Green Mind)\nPored njih, gospodin Mitrović ispred Privredne komore Srbije govorio je o Akademiji cirkularne ekonomije i njihovoj osnovnoj misiji u vidu transfera znanja u sektoru mikro i malih preduzeća. Kao jedan od problema razvoja zelene ekonomije u Srbiji, gospodin Mitrović je izdvojio destimulativni regulatorni okvir i napomenuo da je zelena proizvodnja skuplja, a da nije favorizovana u javnim nabavkama, te da bi banke trebalo mnogo više da razvijaju zelene kredite, a Fond za razvoj više stimuliše zelenu proizvodnju.\nMeđu predstavnicima privatnog sektora na panelu govorila je Marija Pantelić iz kompanije Bosis d.o.o, koja je lider u proizvodnji ambalaže i posluje po principima održivog razvoja. Bosis je veoma aktivan u svojoj lokalnoj zajednici (Valjevu) u menjanju svesti kada je u pitanju upotreba ambalaže i značaj zaštite životne sredine, a takođe je jedna od retkih kompanija koja se našla na domaćoj CSR Index listi. Pored Bosis d.o.o, na panelu su govorili Vladimir Popović iz kompanije Energize d.o.o, jednog od najvećih promotera solarnih izvora energije u Srbiji, kao i Dragan Filipović iz zelenog startupa Fill, koji se bavi proizvodnjom i distribucijom papirnih slamčica.\nNakon diskusije održana je prezentacija primera dobre prakse zelenog preduzetništva iz Evrope i sveta, koju su vodile predstavnice organizacije Slap iz Osijeka, Sonja Vuković i Dragana Lisjak.\nSonja Vuković, organizacija Slap\nOkrugli sto o razvoju zelene ekonomije i zelenog preduzetništva u okviru Foruma socijalnih inovacija je deo projekta GEAR – Green Economy for Advanced Region (Zelena ekonomija za razvoj regiona), koji ima za cilj povećanje aktivnosti i uticaja organizacija civilnog društva iz Crne Gore, Srbije, BiH, Severne Makedonije i Albanije u zaštiti životne sredine kroz umrežavanje, jačanje kapaciteta i promovisanje zelene ekonomije. Projekat finansira Evropska unija u okviru Programa podrške civilnom društvu i medijima za 2016-2017, a realizuje FORS Montenegro u partnerstvu sa organizacijama Smart kolektiv iz Srbije, Centar za razvoj i podršku iz BiH, EKO Svest iz Severne Makedonije, EDEN Centar iz Albanije i Udruženjem Slap iz Hrvatske.


Koji principi pravilne ishrane se primenjuju u trudnoći? | Trudnoca i zdravlje\nKoji principi pravilne ishrane se primenjuju u trudnoći?\nOsnovni principi pravilne ishrane koji važe za opštu populaciju, važe i tokom trudnoće i dojenja. Svakodnevnom raznovrsnom ishranom omogućićete ravnomeran unos hranljivih materija potrebnih za razvoj bebe. Tokom trudnoće, pravilna ishrana doprineće da se vaša beba razvija i raste, a da se vi osećate dobro i odmorno. Kada trudnoću prate pojedina oboljenja (šećerna bolest, hipertenzija) ili nutritivni poremećaji kao što su gojaznost i pothranjenost, preporučuje se specijalna ishrana koja ima za cilj da umanji rizike od pojave komplikacija koje bi ugrozile zdravlje i majke i ploda.


Devet saobraćajnih nesreća, jedna osoba poginula\nMuškarac star 35 godina poginuo je u saobraćajnoj nesreći sinoć oko 22.30 na Slanačkom putu, a u udesima na ulicama Beograda tokom noći povredjeno je sedam osoba, izjavila je portparol Hitne pomoći Nada Macura.\nU udesu koji se dogodio u Rakovici oko 23.30 teško je povredjen muškarac od oko 30 godina koji je posle ukazane pomoći prebačen na odeljenje Reanimacije Urgentnog centra, a u tom udesu povredjene su još dve osobe, rekla je Macura agenciji Beta.\nU 6.15 u ulici Jurija Gagarina povredjen je muškarac (34), na Avalskom putu u saobraćajnoj nesreći u 2.45 povredjena je žena, mladić od 21 godinu povredjen je oko 00.45 u Bulevaru despota Stefana, dok je u 19.30 na Smederevskom putu povredjena žena (46) pešak. Svi su sa težim povredama prevezeni u Urgentni centar.\nTokom noći Hitna pomoć intervenisala je u 135 slučajeva, od kojih je 20 bilo na javnom mestu.\nOd hroničnih bolesnika najvećem broju javljali su se asmatičari, pacijenti sa respiratornim oboljenjima, hipertenzijom, srčani bolesnici sa bolom u grudima kao i oni sa psihijatrijskim problemima.


SSP ponovo postavila pitanja štabu u Požarevcu | Boom93\nStranke slobode i pravde (SSP) u Požarevcu javnim saopštenjem medijima obratila se Gradskom štabu za vanredne situacije, u kojem je, kao i u par navrata do sada postavila pitanja za čije odgovore, kako oni navode, postoji zabrinutost i nedoumica kod građana.\nOva politička organizacija upitala je da li će se četiri meseca od proglašenja epidemije izazvane virusom COVID 19 u Srbiji neko obratiti građanima Požarevca ispred Gradskog štaba za vanredne situacije, sa preciznim statističkim podacima o broju obolelih i preminulih na području Grada Požarevca ,kao i informacijama o preduzetim merama i trenutnoj epidemiološkoj situaciji u gradu.\nTakođe, u saopštenju se traži i obraćanje povodom informacija o uticaju požara, koji se dogodio 2.jula ove godine u krugu bivše šećerane, na životnu sredinu, odnosno na život i zdravlje ljudi .\nU SSP navode da je pitanje kvaliteta vazduha na ovom području naročito dobija na značaju, ako se ima u vidu i to da, prema izveštaju koji je nedavno objavila mreža CEE Bankwatch Network, samo Termoelektrana Kostolac B emituje više sumpor-dioksida nego što je dozvoljeno za ceo region.\nOva stranka pita i da li je Gradski štab za vanredne situacije doneo odluku o merama za ublažavanje ekonomskih posledica pandemije korona virusa na lokalu, kao i da li će se i kada objaviti rezultati kontrole kvaliteta pijaće vode i normalizovati snabdevanje vodom najviših delova grada.\nOznakePožarevac saopštenje SSP


Prinudno prosjačenje je unosni biznis – kako ga prepoznati i kome prijaviti - Izazov\nPrinudno prosjačenje je unosni biznis – kako ga prepoznati i kome prijaviti\nRadio-televizija Srbije\t 16. novembra 2021. 17:17\nHristina Piskulidis je objasnila za RTS da prinuda na prosjačenje spada u vid trgovine ljudima, u kojoj je najzastupljenija seksualna eksploatacija, na drugom mestu je prinudni rad i na trećem prinudno prosjačenje.\nU tom slučaju, u većem broju su žrtve deca ali, kako je navela, ima i starijih osoba ili osoba sa invaliditetom, koje su na neki način ugrožene i deluju kao neko, kome je potrebna socijalna pomoć.\nDodala je da prema statistici, na godišnjem nivou zvanično ima malo identifikovanih žrtava prinudnog prosjačenja a da je ukupan broj identifikovanih žrtava trgovine ljudima prošle godine bio 57 a prethodne 39.\n"U tim brojkama, manje od deset odsto su bile žrtve prinudnog prosjačenja, ali ako uzmemo da samo u Beogradu ima oko 2.000 dece i odraslih osoba koje prose, onda je i pretpostavka da je i među njima i broj osoba koje su prinuđene da na taj način zarađuju novac a kasnije ga isporučuju nekom trećem znatno veći", istakla je Piskulidis.\nKako prepoznati prinudno prosjačenje\nČinjenica je, kaže, da je na prvi pogled teško prepoznati ko je iz kog razloga na tom mestu, kao i da to spada u prekršajno delo ali i da je s druge strane, imajući u vidu veliki broj siromašnih ljudi, nemoguće u potpunosti iskoreniti tu pojavu s ulica a ne bi bilo ni humano.\n"Kao slučajni prolaznici teško možemo prepoznati kome je pomoć zaista potrebna. Postoje nadležne institucije koje bi trebalo time da se bave. To su centri za socijalni rad, koji bi zapravo trebalo da imaju uvid u to ko su deca na ulici i ko su deca bez roditeljskog staranja, na koji način zarađuju za život, gde žive, koje su porodice socijalno ugrožene i da li deca koja prose na taj način doprinose kućnom budžetu", ukazala je Piskulidis.\nTakođe, smatra da bi policija trebalo intenzivnije da istražuje slučajeve koji su konkretno na ulici.\nKao građani kada uočimo da neko na ulici nije tu svojom voljom trebalo bi to da prijavimo, ali tu je, uočava Piskulidis i ona poznata problematika "nije to moj problem".\nDruga stvar je, ocenjuje, to što većina ljudi zazire od toga ko su ljudi kojima ta deca daju novac, da li su to neki kriminalci koji mogu i njih da ugroze.\nA treći razlog je, što neki ljudi žele da preskoče administrativne komplikacije u kojima bi se našli onog trenutka kad prijave policiji.\nKome i kako prijaviti\n"Zato je najbezbolnija varijanta prijaviti slučaj nama, može telefonom, može mejlom i ti pozivi mogu da budu potpuno anonimni, na broj, 011 785 0000 i onda mi kao zvanična organizacija sertifikovana za bavljenje ovim problemom možemo uputiti i zvaničan dopis policiji da se određena lokacija budnije prati", naglasila je Piskulidis.\nObjasnila je da ukoliko se ustanovi da je dete tu bilo prinudno onda ono ima pravo na različite vidove besplatne pomoći, kao što su psihološka, medicinska, a ukoliko je uključeno u neko krivično delo ima pravo i na pravnu podršku.\nTakođe ukoliko to dete nije u sistemu, smatra da ga treba provesti kroz institucije i onog trenutka kada se oseti dovoljno osnaženim obezbediti mu siguran smeštaj, pomoći u daljem školovanju i integraciji i nalaženju posla, a to je jedan proces koji traje godinama.\n"Imajući u vidu naše kapacitete koji su prilično ograničeni mi ne možemo da sklonimo sve te ljude s ulice jer bi oni onda pokušali da zarađuju na neki drugi način, koji bi bio manje vidljiv i automatski bi žrtve i trgovinom ljudima i nekim drugim kriminalom bile u većoj potencijalnoj opasnosti", zaključila je Piskulidis.


DW: Šta se krije iza Vučićeve potrebe o “unutrašnjem dijalogu o Kosovu?” – Balkanekspresrb.rs\nDW: Šta se krije iza Vučićeve potrebe o “unutrašnjem dijalogu o Kosovu?”\nRadio Dojče vele bavi se inaguracionim govorom Aleksandra Vučića. Piše da deo inauguracionog govora Aleksandra Vučića u kome je izrazio potrebu da se pokrene “unutrašnji dijalog o Kosovu“ naišao je na veliku pažnju javnosti:\nIako nisu poznati nikakvi detalji, to nije sprečilo brojna tumačenja.\nMnogima je pominjanje “unutrašnjeg dijaloga o Kosovu“ zvučalo kao priprema za dugotrajne pregovore, ali ima i onih koji iza toga vide pripremu domaće javnosti za priznavanje nezavisnosti Kosova. Posebnu sumnju je izazvala reklo bi se ničim izazvana potreba za dijalogom od strane vlasti, koja je u proteklih pet godina na svaki način izbegavala dijalog. Zašto je novi predsednik Srbije odjednom postao zainteresovan za unutrašnji dijalog, i to baš na temu Kosova?. pita DW.\n“Trenutno možemo samo da nagađamo o konkretnim motivima tog poziva, i kako bi taj dijalog trebalo da izgleda“, kaže za DW Vladimir Trapara iz Instituta za međunarodnu politiku i privredu. “Ali, na prvi pogled možemo da konstatujemo da je situacija oko Kosova poprilično zaoštrena, i da će to u narednom periodu predstavljati izazov za Srbiju. A sa druge strane su brojni napadi na Vučića od strane patriotske opozicije zbog potpisivanja Briselskog sporazuma. Kada te dve stvari spojimo u jednu možemo da pretpostavimo da bi Vučić želeo da podeli odgovornost za sve ono što će Srbija ubuduće preduzimati kada je Kosovo u pitanju.“\n-U proteklih pet godina mi nismo imali dijalog oko važnih državnih pitanja, i te odluke su se donosile unilateralno“, ističe Naim Leo Beširi, izvršni direktor Instituta za evropske poslove: “Mi ni sada ne znamo da li će do tog dijaloga uopšte doći, kao ni da li postoji bilo kakva vizija kako bi odnosi između Srbije i Kosova trebalo da izgledaju. Mi sada nemamo nikakav plan vlade za diskusiju o teritorijalnoj celovitosti zemlje, a takođe ne znamo ni da li je ovaj poziv na dijalog možda naznaka potencijalnog izbacivanja preambule iz Ustava na mala vrata.“\nNaim Leo Beširi napominje da je predsedniku Srbije jasno da će za nastavak dijaloga s Prištinom morati da ima neku širu podršku, jer sva istraživanja pokazuju da preko 85 odsto građana ne podržava bilo koju formu nezavisnosti Kosova.\n“Pojedini analitičari kažu da bi se taj stav mogao promeniti jednom dobrom medijskom kampanjom i ja mislim da je ovo početak te kampanje. Zato mislim da do tog dijaloga neće doći i da je izjava jedna šarena laža, koja služi tome da se prevede na engleski jezik i pošalje glavnim gradovima zemalja Evropske unije kako bi se umirila politička javnost u tim zemljama. Taj poziv nije iskren i rekao bih da je sve to zamišljeno da ne bude dijalog već da se potencijalnim učesnicima dijaloga ponudi neko gotovo rešenje po sistemu uzmi ili ostavi.“\nVladimir Trapara iskreno sumnja da Zapad insistira na tome da se iz preambule Ustava izbaci pominjanje Kosova i Metohije:\n“Ta stvar sa preambulom je više protokolarna stvar, koja ne mora da ima veze sa stanjem na terenu ili sa konkretnom politikom koju Srbija vodi. Čak i kada bi Srbija izbacila preambulu iz Ustava, to ne bi značilo da bi ona priznala Kosovo i da bi se odrekla politike koju trenutno vodi. I stoga ne mislim da je to razlog ovog poziva na dijalog. Pitanje promene Ustava je bitno zbog mnogih drugih stvari, i to nema veze sa Kosovom.“\nPreambula Ustava nije pravno obavezujuća, smatra Naim Leo Beširi i stoga upozorava da oko toga postoji jedna zabluda u javnosti. “Ustav se direktno primenjuje samo kada su ljudska prava u pitanju, a svi ostali delovi Ustava se primenjuju kroz zakone. Činjenica da je neko u Ustavu morao da naglasi da je neka teritorija deo Srbije govori da to možda nije tačno. Sada se postavlja pitanje šta s tim tekstom, jer on ne odražava realnost. Sada moramo da vidimo da li želimo Ustav koji će reflektovatibelgrad parlament realnost ili ćemo i dalje voditi ambivalentnu politiku oko Kosova?“\nAko se kao test raspoloženja za dijalog uzmu aktuelne konsultacije oko premijera i ministara u novoj vladi s predsednikom Srbije Aleksandrom Vučićem, vidljivo je da, osim članica vladajuće koalicije, gotovo niko ne želi da razgovara s Vučićem. To otvara pitanje s kim će Aleksandar Vućić voditi unutrašnji dijalog o Kosovu? Vladimir Trapara ocenjuje da će to zavisiti od dosta činilaca:\n“Najpre, kada on namerava da uputi zvaničan poziv za dijalog i da li će taj trenutak od strane drugih političkih aktera biti viđen kao povoljan za njih. Dosta toga će zavisiti od samog formata tih razgovora, kao i o kakvom sadržaju dijaloga je reč, a dosta toga i od trenutke političke situacije u zemlji, i koliko će ostati ovi zaoštreni odnosi vlasti i opozicije. Vrlo je moguće da će članice opozicije biti na neki način prinuđene da odbiju Vućića, jer bi se drugačije smatralo kao neka vrsta izdaje opozicije.“\nNaim Leo Beširi ocenjuje da je Aleksandar Vučić u srpskom parlamentu u mnogo boljoj situaciji nego što je to bio Boris Tadić kada je reč o Kosovu. “Mislim da osim Demokratske stranke Srbije i Dveri on tu neće imati drugu opoziciju kada je reč o odnosima s Kosovom. Jer, čini mi se da je svima ideja da se taj kosovski čvor u jednom trenutku preseče. Ali s druge strane, nas očekuju beogradski izbori, i zato mislim da će taj dijalog biti nemoguć u takvoj jednoj političkoj atmosferi gde će se pažljivo pratiti ko sarađuje, a ko ne sa Srpskom naprednom strankom.“♦\nTagsAleksandar Vučić DW Kosovo\nZorana Mihajlović: Od Koridora Srbije očekujem samo rezultat


NovaEnergija.net » lista lista – NovaEnergija.net\nTripAdvisor: Među najboljim svetskim hotelima za 2018. i jedan beogradski\nSajt TripAdvisor poznat je po svojim listama najboljih hotela u celom svetu u različitim kategorijama.\nNa nedavno objavljenoj listi najboljih jeftinih hotela u svetu (Top 25 Bargarian Hotels – World) našao se i jedan beogradski hotel.\nNa 6. mestu nalazi se beogradski hotel Mint, a ispred njega su hoteli u Italiji, Engleskoj, Irskoj, SAD i Vijetnamu.\nTripAdvisor je jedan od najpopularnijih svetskih sajtova za putovanja i često objavljuje liste preporuka za putovanja.\nTripAdvisor: Među najboljim svetskim hotelima za 2018. i jedan beogradski was last modified: January 26th, 2018 by Jelena Jovičić\nNa listi 128 najinovativnijih zemalja, prema izveštaju Ujedinjenih nacija, Srbija se nalazi na 62. mestu. Godišnji izveštaj organizacije UN za intelektualno vlasništvo za 2017. pokazuje da brzorastuće ekonomije napreduju na…\nNa Forbsovoj listi TOP 100 najvrednijih brendova, u odnosu na prošlu godinu, situacija na vrhu liste je nepromenjena. Epl je i dalje nadmoćan, sa vrednošću brenda od 170 milijardi dolara.…\nOd 2043 najbogatijih ljudi na svetu po listi koju je sačinio Forbs (Forbes), 227 su žene – što je više za 25 u odnosu na prošlu godinu. Žene čine 11…


Istočno Novo Sarajevo raspisao tender za izgradnju Trga Republike Srbije (VIDEO)\n29/12/2017 | 15:28 ⇒ 20:04 | Autor: RTRS\nOpština Istočno Novo Sarajevo raspisala je danas tender za izgradnju Trga Republike Srbije u vrijednosti milion evra, koje je za realizaciju ovog projekta donirala Vlada Srbije.\nI. Sarajevo gradi Trg Republike SrbijeFoto: RTRS\nOpština Istočno Novo Sarajevo raspisala je tender za izgradnju Trga Republike Srbije u vrijednosti milion evra, koje je za realizaciju ovog projekta donirala Vlada Srbije, izjavio je danas načelnik ove lokalne zajednice Ljubiša Ćosić.\n"Riječ je o najvećoj pojedinačnoj donaciji koju je opština Istočno Novo Sarajevo ikad dobila. Danas smo raspisali tender za izgradnju trga i ispoštovali sve neophodne procedure", rekao je Ćosić novinarima.\nTrg Republike Srpske će imati centralnu zonu od 9.000 metara kvadratnih popločanih prirodnim kamenom, spomenik, dvije gradske česme, fontane i klupe, te "zelenu zonu" koja se naslanja na dvoranu, a koja će biti u mogućnosti da primi 2.100 gledalaca.\n"Važnost projekta nam nameće obavezu da raspišemo javni poziv i konsultujemo brojne aktere javnog života da bi izabrali adekvatan spomenik ili figuru koja će najbolje reprezentovati ovaj trg i biti njegov centralni dio", rekao je Ćosić.\nPrema Ćosićevim riječima, pored trga će biti i javni parking-prostor sa 300 mjesta, vrijedan 400.000 KM, za čiju izgradnju i uređenje su sredstva obezbijeđena iz budžeta opštine Istočno Novo Sarajevo.\n"Tender koji je raspisan danas se zatvara 21. januara", precizirao je Ćosić, ističući da popločavanje trga obuhvata polovinu vrijednosti radova, dok se ostatak odnosi na elektroinstalacije, te radove na parku, fontani i za hortikulturu.\nOn je naglasio da će trg predstavljati "srce Istočnog Novog Sarajeva" i čitavog grada Istočno Sarajevo s obzirom na to da će biti najreprezentativniji objekat ovog tipa u istočnom dijelu Republike Srpske.\n"Trg će, zajedno sa dvoranom, biti kruna našeg rada. Danas smo objavili tender za izgradnju trga u vrijednosti od 1.955.000 KM, što je vrijednost donatorskih sredstava koje smo dobili koja će izabranom izvođaču radova biti plaćana putem Vlade Republike Srpske, a dodijeljena su od Vlade Srbije. Sve neophodne procedure i izbor izvođača će obaviti adminstracija opštine Istočno Novo Sarajevo", rekao je Ćosić.\nNačelnik Istočnog Novog Sarajeva najavio je da će uskoro biti objavljen i tender i za drugi kapitalni projekt u ovoj lokalanoj zajednici, a to je obnova dvorane čiji se krov urušio usljed sniježnog nevremena 2012. godine.\n"Riječ je o dva projekta. Najdalje za mjesec dana biće objavljen tender i za rekonstrukciju sportske dvorane kapaciteta 2.100 gledalaca za čiju vrijednost investicije očekujemo da neće preći 3,5 miliona KM. Vlada Republike Srpske je obezbijedila već dva milina KM u budžetu Srpske, dok će 1,5 miliona KM biti sufinansirano iz budžeta opštine Istočno Novo Sarajevo u periodu od dvije godine", precizirao je Ćosić.\nOn je ukazao da je realizacija projekta izgradnje trga i obnove dvorane međusobno povezana, te će se prilikom izbora izvođača radova za trg voditi računa i o izboru izvođača radova za dvoranu.\n"To činimo da bi radovi tekli paralelno i kako bi se dvorana prvenstveno zatvorila, uradila čelična i panelno stakleno-fasadna konstrukcija i adekvatno popločao trg. Zbog različitih izvora sredstava, danas smo raspisali tender za izgradu trga", rekao je načelnik.\nPrema njegovim riječima, u Regulacionom planu se u svakom detalju vodilo računa tako da će se investirati i u saobraćajnicu.\n"Nadam se da ćemo uspjeti da ispoštujemo rok izgradnje ovog projekta, a to je šest mjeseci poštujući izradu radova i na dvorani. Kada je riječ o dvorani nastojaćemo da period izvođenja radova limitiramo na 10 do 12 mjeseci", naveo je Ćosić.\nNačelnik opštine Istočno Novo Sarajevo smatra da bi do kraja februara 2019. godine nova dvorana mogla biti u funkciji.


Zašto banane treba jesti uveče i koje su idealne za dijabetičare? – Zvornik Danas\nNaslovna/LIFESTYLE/Zašto banane treba jesti uveče i koje su idealne za dijabetičare?\nZašto banane treba jesti uveče i koje su idealne za dijabetičare?\nBanane su pune su kalcijuma i magnezijuma, a to je jedan od glavnih razloga zašto je dobro jesti bananu pre spavanja.\nPomažu u opuštanju mišića i doprinose kvalitetnijem snu. Takođe, prirodni ugljeni hidrati u bananama pomažu da se smanji nivo glukoze u krvi, a to pomaže da utonete u san otprilike sat nakon konzumacije.\nOsim toga, banane su odličan izvor triptofana. Ova esencijalna aminokiselina pomaže u proizvodnji serotonina u telu koji prirodno smiruje telo i pomaže da zaspimo.\nKakve banane je najbolje da jedemo?\nŠto je banana zrelija to se skrob u njoj više pretvara u šećer. Upravo skrob je odgovoran za duži osećaj sitosti. Istraživanja pokazuju da nedovoljno zrele banane sadrže 80 do 90 posto ugljenih hidrata koji se, kako banane sazrevaju, menjaju u slobodne šećere. Zato ljudi koji pate od dijabetesa treba da jedu one koje su manje zrele.\nTakođe, zrele banane se lakše vare pa su zato bolji izbor za pojedince koji imaju problema s probavom.\nTreća kategorija su vrlo zrele banane koje su na delovima postale smeđe. One su prepune šećera koji je nastao od skroba, ali su i prepune antioksidansa koji štite telo od slobodnih radikala, usporavaju starenje, snižavaju nivo holesterola, smanjuju rizik nastanka raka, štite srce i krvne sudove.\nStiven Hoking: Čovječanstvo ne može opstati\n27. aprila 2015\nSladoled dijeta topi kilograme za mjesec dana\nSujevjerje u trudnoći: Vjerujete li u bapske priče?!


Vasiljević (Oslobođenje:) Celog života izdržavano lice Aleksandar Vučić, na čelu je mafijaške hobotnice - Politički.rs\nPovodom aktuelnog stanja u državi javnosti se saopštenjem ispred pokreta Oslobođenje obratio ugledni privrednik, Srboslav Vasiljević.\nOn je istakao da je katastrofalno što zemlju vodi čovek „koji ništa korisno i kreativno nikada nije radio“ i koji je ceo život „izdržavano lice koje živi na račun srpskog naroda“, te da će se posledice nekompetencije Vučića i njegovih saradnika tek videti.\n„Srbija se danas pretvorila u mafijaški rijaliti, kojim gospodari mafijaška hobotnica na čelu sa Vučićem, vođom Jajinačkog kriminalnog klana“, kaže Vasiljević.\nOn dodaje da su gnusni snimci ubistava koje gledamo na televizijama sa nacionalnom frekvencijom namerno plasirani da bi se javnost šokirala i da bi se pokušale sakriti veze politike i kriminala.\n„Vučić se odriče Belivuka, svog kriminalnog čeda, ne bi li prikrio svoje saučešće u klanici u kojoj je više desetina mladića pogubljeno“, kaže Vasiljević.\nPrema njegovim rečima, čak i da Vučić i Belivuk nisu bili u kontaktu, nemoguće je da uz sve službe koje prate kriminal, predsednik SNS nije znao šta se dešava.\n„I pored toga, niko nije sprečio ubistva“, dodaje Vasiljević.\nOn se osvrnuo i na aktuelnu situaciju u Srbiji, ističući da dok gledamo mafijaška ubistva na televiziji, stotine miliona evra se peru preko državnog Telekoma i televizijskih prava za fudbal, a za to vreme država ne uplaćuje novac za bolesnu decu, aludirajući na nedavni slučaj u kome je Ministarstvo zdravlja propustilo da izvrši uplatu za lečenje malog Gavrila Đurđevića.\nFunkcioner Oslobođenja pozvao je na građansku neposlušnost i ponovio parolu ovog pokreta „ustanak ili nestanak“.\n„To znači da odbijemo učešće u svim medijskim predstavama ove vlasti, jer su ovde povrede i ugrožavanje ljudskog života postale svakodnevne. Tome ćemo stati na kraj!“, ističe Vasiljević.\nTags: ALEKSANDAR VUČIĆ MAFIJA POKRET OSLOBOĐENJE SRBOSLAV VASILJEVIĆ\nPrevious Stefanović: Ne veruju Belivuku kad priča o Vučiću, a veruju mu kad sam ja u pitanju\nNext “Zašto ministarka pravde ćuti? Čeka demonstracije ispred ministarstva u septembru?”


Četvrtak, 10 Listopad 2019 09:45\nEU je, iako na prilično zagonetan način, ovu primjedbu uvrstila u analitički izvještaj, objavljen uz Mišljenje o spremnosti BiH za kandidaturu za članstvo.\nU izvještaju je bez detaljnih pojašnjenja samo naglašeno da je BiH na crnoj listi EU visokorizičnih trećih zemalja zato što odredbe o vlasnicima računa nisu usklađene s pravnom stečevinom EU. Jedino je napomenuto da se ova oblast nalazi u poglavlju 24 analitičkog izvještaja, bez pojašnjenja na što se konkretno primjedba odnosi.\nKako je neslužbeno rečeno Nezavisnim novinama, osnovni problem je što nisu ispoštovane direktive EU koje se odnose na obvezu banaka registriranih u zemlji da sačine i arhiviraju liste vlasnika računa tako da se pravno i fizičko lice može lako identificirati prilikom obavljanja transakcija.\nAko je ovo točno, to praktično znači da se u BiH i dalje može sakriti identitet ili otežati identifikacija osoba koje prebacuju novac u BiH, a koji bi mogao biti sumnjivog porijekla.\nNezavisne navode, pozivajući se na neslužbene izvore, da to znači da se financijski entiteti registrirani u EU ne mogu osloniti na procedure u BiH, te da su iz tog razloga, prema europskom zakonodavstvu, obvezni da transakcije s BiH podvrgnu posebnom nadzoru koji nosi tehnički naziv EDD.


Tropske vrućine boomerang prirode\nUzrok ubrzanih promenama klime je zagađenje atmosfere, upozoravaju stručnjaci\nBEOGRAD - Meteorolozi širom sveta, kao i naši, složni su u tome da promene klime na celoj Zemlji ima, a o tome kolikom brzinom idu ove promene i kakva će klima biti za nekih sto godina postoji više scenarija. Kad je klima na nivou naše zemlje u pitanju, naši meteorolozi su registrovali porast temperatura, a ono što žitelji i sami mogu videti je da su zime sve duže i hladnije, leta sve toplija i duža, a proleće i jesen gotovo i da nemamo.\n- Najoptimističniji scenario kaže da će u narednih sto godina srednja temperatura zemlje porasti za samo jedan stepen. Ovaj scenario najavljuje širenje pustinjskih delova na sever i jug i promenu vegetacionih pojaseva ka severu i jugu. Tako bi neki delovi zemlje, poput Skandinavije i Australije imali više padavina, a neki bi bilo deficitarni - kaže Momčilo Živković, direktor "SENJE", agencije koja se bavi meteorologijom i životnim okruženjem.\nOvo bi bio prirodni ciklus promene klime, po kom je i unazad nekoliko milijardi godina bilo ekstremno hladnih i sušnih perioda. Međutim, usled antropogenih faktora, industrijske proizvodnje, ispuštanjem gasova i povećane koncentracije ugljen dioksida i pojačavanja efekta staklene bašte, postoji mogućnost da dođe i do drugog pesimističnog scenarija.\nNa Novom Zelandu najezda insekata\nO tome kakva će klima na našem, ali i ostalim kontinentima, biti u narednom periodu stručnjaci su upozoravali i prošle godine kada su velike poplave zadesile Češku, ali i Aziju. Mediji u celom svetu prenosili su tvrdnje stručnjaka da će, recimo, posledica otopljavanja na severu kontinenta doneti Skandinaviji i Rusiji žestoke oluje i ogromne poplave. Južni deo Starog kontinenta očekuje žeđ i suša, u Africi apsolutna suša, a istočna afrička obala biće bespomoćna za džinovske poplave, koje će inače ugroziti i industriju Japana u priobalnim područjima. Po tada objavljenim prognozama, najezda insekata i šumski požari očekuju Novi Zeland i Australiju, a Južna Amerika će izgubiti značajan deo šumskog bogatstva. Severni deo Amerike imaće više pustinjskih regiona.\n- Pomoću raznih modela izračunato je da, ako bi se nastavila trenutna emisija gasova, srednja temperatura Zemlje porasla bi za sedam stepeni. U tom slučaju došlo bi do otapanja lednika, podizanja nivoa mora. U nekim regionima bi se češće javljale izuzetno jake kiše, pustinja bi se proširivala. Životinje i biljke bi se teško prilagodile na ove probleme, pa bi nastao i problem zbog nedostatka hrane - prenosi Živković delove iz jedinstvenog izveštaja Međunarodnog panela za klimatske promene, u kom je u poslednjih deset godina bilo okupljeno 1.500 svetskih naučnika.\nBranka Andrić, načelnik za međunarodnu saradnju u Ministarstvu za zaštitu prirodnih bogatstava i životne sredine, kaže da u narednom periodu, recimo, u Holandiji može da bude velikih poplava, usled podizanja nivoa mora.\n- Ovaj bumerang prirode je posledica globalnog zagađenja atmosfere i oštećenja ozonskog omotača, koji se tanji usled zagađenja hlorovanim ugljovodonicima. Zato mi kao zemlja vodimo računa o tome koje freone, holone uvozimo i naše Ministarstvo daje dozvole za one koji ne mogu da utiču na pojačavanje efekta staklene bašte. Smanjenje ovih grinhaus gasova, koji pojačavaju efekat staklene bašte, a potiču iz termoenergetskih i industrijskih postrojenja, regulisano je u svetu Konvencijom o klimatskim promenama i "kjotoprotokolom". Uvođenje novih, čistih tehnologija rešava ovaj problem. Međutim, zemlje poput Amerike, koja je najveći zagađivač atmosfere i u globalnom zagađenju učestvuje sa 30 odsto, neće da potpiše ovaj "kjotoprotokol", koji određuje nivo grinhaus gasova koji određene zemlje mogu da emituju - kaže gospođa Andrić.\nU slučaju da pređu taj dozvoljeni nivo bile bi primenjene mere kaznene politike, među kojima ima i novčanih, a među velike zagađivače spadaju i Kanada i Rusija.\n- Naša zemlja je sada u situaciji da radi 40 odsto industrijskih kapaciteta, a imamo problem sa starim tehnologijama, starim 30 i 40 godina. Sada bi trebalo da počnemo projekat koji će nam pokazati koliki su naši bilansi emisija grinhaus gasova, a potom ćemo doneti odluku o "kjotoprotokolu", koji definiše u kom roku mora da se smanji, na primer, prisustvo ugljen dioksida, sumpor dioksida i ostalih štetnih gasova - ističe gospođa Andrić.


SNS i DSS se složile da Evropa ima alternativu – Nadlanu.com\nSNS i DSS se složile da Evropa ima alternativu\nBEOGRAD, 20. septembra 2010. (Beta) – Lideri Srpske napredne stranke (SNS) i Demokratske stranke Srbije (DSS) Tomislav Nikolić i Vojislav Kostunica složili su se u ponedeljak da se treba boriti protiv politike da Evropa nema alternativu.\nNakon jednoipočasovnog sastanka u sedištu SNS, Nikolić je novinarima rekao da o tome da se treba boriti protiv politike da Evropa nema alternativu nije bilo sporenja između dve stranke i istakao da samo Srbija, porodica i život nemaju alternativu.\nNikolić je, međutim, istakao rekao da to ne znači promenu stava SNS u politici prema Evropskoj uniji i da su naprednjaci za EU. Istakao je da su crvene linije SNS i DŠ koje su utvrđene – odbrana teritorijalnog integriteta i suvereniteta Srbije.\nVojislav Koštunica je rekao novinarima da treba prekinuti pogubnu politiku da EU nema alternativu i da su SNS i DSS saglasne da su Srbiji potrebni novi izbori i da je zato potrebna i saradnja dve stranke. Dodao je da nije bilo reči o predizbornoj koaliciji.


Peticija za dodelu imena autoputu Beograd-makedonska granica po Mirku Alviroviću - Peticije24.com\nPeticija za dodelu imena autoputu Beograd-makedonska granica po Mirku Alviroviću\nDa li ste za to da se autoput od Beograda do makedonske granice nazove po Mirku Alviroviću?\nMirko Alvirović je najveći aktivista za bezbednost i razvoj saobraćaja u Srbiji. Kroz svoj višedecenijski rad borio se da se uslovi i bezbednost saobraćaja u Srbiji poboljšaju. U emisijama koje je stvarao, ukazivao je na greške koje su smanjivale bezbednost ljudi u saobraćaju, afirmisao je bezbedano ponašanje njegovih učesnika, promovisao poštovanje saobraćajnih propisa, pomagao turistima kako da najbrže, najbezbednije i najpovoljnije provedu svoj odmor. Trudio se da predstavi Srbiju i njene turističke potencijale kako domaćim tako i stranim turistima. Pratio je najnovije trendove u auto industriji i na taj način edukovao gledaoce novim tehnologijama. Njegov rad i angazovanje na polju bezbednosti u saobraćaju spasilo je, siguran sam, ogroman broj života. Znao je svaku rupu na putevima Srbije i Balkana, kao i sve cene po motelima i odmaralištima. Kad krenu SAT-ove patrole, znali smo da se vreme odmora bliži i prosto je nezamislivo bilo da se krene na put bez gledanja patrole. Zbog svega toga, najmanje što Srbija moze da mu vrati i da se oduži je ime puta kojim je najčešće kretao na svoje patrole. Hvala ti Mirko za sve!!!\nMiloš Brkić Kontaktirajte autora peticije\nPotpisivanjem, ovlašćujem Miloš Brkić da preda moj potpis onima koji imaju moć odlučivanja po ovom pitanju.


Srbija postaje čep migracija? - Istinomer\nVesna Radojević 6. 8. 2016.\nU Srbiji se prema podacima Komesarijata za izbeglice trenutno nalazi tri hiljade migranata, dok nevladin sektor kaže da ih je bar hiljadu više jer mnogi nisu registrovani niti vidljivi državi.\n”Ne menja se broj jer od kada su zajedničke snage vojske i policije ”zategle” granicu tako je to i psihološki uticalo na krijumčare i migrante. Značajno manji broj je uspeo da uđe u našu zemlju, a mali broj je i izašao”, kazao je Ivan Mišković iz Komesarijata za izbeglice za Istinomer i dodao da u centrima za stalni i privremeni smeštaj ima oko dve hiljade migranata, na Horgošu i Kelebiji ima oko 700 ljudi, dok ih u parkovima u Beogradu ima oko tri stotine.\nMigranti u Srbiji / Foto: www.euinfo.rs\nIpak, kako su mediji ovih dana pisali, dnevno u Srbiju ulazi oko 500 izbeglica, a skoro da niko ne izlazi. Mađarska dnevno propušta po 30 migranata, a ilegalni prelazak je, kažu stručnjaci, gotovo onemogućen jer mađarsku granicu čuva oko deset hiljada vojnika. Na tu granicu želi i Bilaval Ša, dvadesetogodišnji momak iz Pakistana koji je put Zapadne Evrope krenuo sa šest članova svoje porodice. Želi da stigne do Italije gde su već stigli njegovi rođaci.\n”Bio sam u kampu, dobio sam papir nakon registracije, a sada sam ovde u Beogradu. Nemam izbor, idem odavde na mađarsku granicu, pa dalje u Italiju”, priča nam Bilaval koga smo sreli u Info centru u Nemanjinoj koji smo posetili nedavno. Tamo migranti mogu da dobiju pomoć i informacije, suvu hranu i vodu, odeću, internet, struju da napune svoje mobilne telefone. Većina izbeglica koje smo tamo sreli su iz Avganistana ili Pakistana i žele da odu iz Srbije. Ipak, njih Evropa vidi kao ekonomske migrante i mala je šansa da do nje stignu legalno. Da li će to značiti gomilanje izbeglica u Srbiji?\nRadoš Đurović, izvršni direktor Centra za zaštitu i pomoć tražilaca azila ubeđen je da će do toga doći i da na to njegova organizacija ukazuje već dve godine.\n”Nije dramatično, ali ovo polako postaje srpski problem. Mađari drže hermetički zatvorenu granicu, a prelazak preko Dunava u Hrvatsku je skoro nemoguć, pa definitivno sa novim prilivom ljudi postoji rizik da se oni gomilaju ovde”, rekao je Đurović za Istinomer.\nĐurović kaže da taj problem Srbija ne može sama da reši jer broj izbeglica u našoj zemlji zavisi od Turske i od Mađarske, ali da naša država mora sve te ljude registrovati, uključiti u sistem i obezbediti im odgovarajući smeštaj i zdravstvenu zaštitu.\n”Na granici sa Mađarskom imate ljude koji žive u teškim uslovima koji ne mogu da se zamisle nigde u Evropi. Slaboj zemlji kakva je naša potrebna je pomoć da taj problem reši, tako da se mora intezivirati naše zagovaranje na međunarodnom nivou da nam pomognu”, zaključuje Đurović.\nSlično razmišlja i Vladimir Sjekloća, direktor Centra za kriznu politiku i reagovanje i menadžer Info centra za azil. On kaže da promena retorike srpskih vlasti oličena u slanju vojske na granicu može da znači da smo počeli da se plašimo ostanka izbeglica u Srbiji.\n”Tim ljudima treba pomoć i integracija. Ukoliko to uradimo na pravi način, dobićemo ubrzo ljude koji će u Srbiji plaćati porez. To je šansa za napredak, a donacije međunarodne zajednice sigurno neće izostati”, uveren je Sjekloća\nNovi prihvatni centar u Krnjači\nStotinak migranata koji su prošle nedelje štrajkovali glađu na mađarskoj granici smešteni su u centru za izbeglice u Banji Koviljači gde su izrazili nameru za azilom u Srbiji, ali se nalaze i na listama čekanja za ulazak u Mađarsku što dokazuje da im Srbija nije krajnja destinacija.\nOd obećanja predsednika Vlade Aleksandra Vučića da će novi privremeni prihvatni centar za migrante, kapaciteta do tri hiljade ljudi biti uskoro otvoren u Beogradu, prošlo je godinu dana i nije se dogodilo ništa.\nAleksandar Vučić u obilasku migranata / Foto: www.rs.n1info.com\nOd tada do danas, spominjalo se nekoliko lokacija, a najnovija informacija koju smo dobili iz Komesarijata za izbeglice je da će biti u Krnjači.\n”Do kraja avgusta mi ćemo iseliti sve internoraseljene koji su u Krnjači, pa će kamp biti u potpunosti prenamenjen za migrante iz ratom zahvaćenih zemalja Azije i Afrike. To je trajno rešenje za koje je trebalo najmanje ulaganja i koje je napraktičnije iz više aspekata i taj centar će biti preuređen za hiljadu i više korisnika”, najavljuje Ivan Mišković iz Komesarijata za izbeglice.\nStručnjaci, sa druge strane kažu da je Krnjača suviše daleko od puteva i da nije motivacija migrantima da dođu u njega. Potrebno je uvesti autobusku liniju, poboljšati uslove.\n”Ljudi borave u parkovima u centru zbog njihovih veza sa bankama, autobuskom stanicom, a nažalost i krijumčarima. Na obodu Beograda mogla bi da se obezbedi i pošta, hrana prilagođena njima. U tom smislu, centar kakav je bio najavljen u Zemunu bi možda bio bolji jer je bliži autoputu”, kaže Đurović.\nDeca migranti: Najugroženija kategorija\nNevladin sektor ukazuje i da među migrantima ima oko 30 odsto dece, a među njima oko stotinak koji su bez roditeljske pratnje. Ipak, najveći broj njih, starosti od 15 do 17 godina nisu registrovan uopšte jer kriju godine iz straha da će biti smešteni u neku instituciju i sprečeni da odu dalje.\nTa grupacija je najlakši plen krijumčarima ljudi i najviše je izložena opasnosti najrazličitijih zloupotreba i manipulacija.\n”Za decu koja su mlađa od 15 godina, sistem se popravio. Postoje sistemi zaštite, socijalni timovi na terenu, razmišlja se o hraniteljima. Za one maloletnike između 15 i 18 godina, a koji putuju bez pratnje, sistem nije reagovao. Svedoci smo da u krijumčarskim lancima učestvuju upravo ti stariji maloletnici i njih je sada najviše”, kaže za Istinomer Radoš Đurović i zaključuje da je ovo još jedan argument da upornije tražimo novac od EU kako bi se pristupilo i rešavanju ovog, gorućeg, problema.\nInfo centar za azil Komesarijat za izbeglice i migracije migranti


Takmičenje "Gadget godine" - Biznis i Finansije\nHome\tTekstoviNove tehnologije\tTakmičenje “Gadget godine”\nTakmičenje “Gadget godine”\nby bifadmin 25. avgusta 2011.\nI ove godine firma Oivivio u saradnji sa Consumer Electronics Association of America i sa mladim snagama IT organizacije Pingvinko Networks, organizuje takmičenje za Gedžet godine 2011™ www.gedzetgodine.com.\nGedžet godine™ predstavlja popularni godišnji događaj u kome publika glasa za različite proizvode i usluge, iz oblasti mobilnih, internet i hi-tech tehnologija, koji su im se najviše dopali u tekućoj godini. Planirano je da manifestacija proglašenja pobednika bude svečane prirode uz veliku propraćenost od strane medija i stručnih časopisa iz ovih oblasti.\n1. Kvalifikacioni ciklus tokom kojeg posetioci predlažu gedžete koji ćeučestvovati u drugom ciklusu, pored već predloženih od strane GG tima.Prvi ciklus startuje 01. septembra i završava se 01. oktobra.\n2. Drugi ciklus u kom se putem online glasanja biraju pobednici kategorija,čime započinje finalni izbor za Gedžet godine, startuje 1. novembra itrajaće tri nedelje.\n3. Poslednja nedelja je rezervisana za samo finale kada ćemo zajednopreko LIVE online prenosa pratiti glasanje i navijati za svoj omiljeni gedžetkoji će krčiti put ka tituli “naj” Gedžeta godine putem nokaut takmičenja.\nZapad unapred potrošio deo svoje budućnosti\nAko vlada odobri poskupljenje gasa centralno grejanje poskupljujuje za 8 odsto


Na osnovu Vučićeve direktive jutros "dignuto" više 15.000 vojnika - BIGportal.ba\n15 Juna, 2021 15 Juna, 2021 0403\nKako je saopštilo Ministarstvo odbrane, rano jutros počela je združena vežba “Munjeviti udar 2021”.\n“Na osnovu direktive vrhovnog komandanta Vojske Srbije i predsednika Republike Aleksandra Vučića, rano jutros je otpočela provera borbene gotovosti komandi, jedinica i ustanova Vojske Srbije”, navedeno je u početku saopštenja prosleđenog medijima.\nProvera se, kako se dalje navodi, realizuje kako bi se utvrdio dostignuti nivo operativnih sposobnosti Generalštaba, komandi i jedinica za izvršenje dodeljenih zadataka, a otpočela je uzbunjivanjem više od 15.000 pripadnika Vojske Srbije.\nJutrošnje aktivnosti predstavljaju uvod u Združenu taktičku vežbu sa bojevim gađanjem “Munjeviti udar 2021”, koju na osam lokacija širom Republike Srbije u sadejstvu izvode jedinice Kopnene vojske, Ratnog vazduhoplovstva i PVO, 72. brigade za specijalne operacije i 63. padobranske brigade.\n“Tokom vežbovnih aktivnosti biće realizovano više taktičkih vežbi i taktičkih vežbi sa bojevim gađanjem, a najkompleksnija će biti združena vežba sa bojevim gađanjem ojačane taktičke grupe u izvođenju napadne operacije, koja će se održati 27. juna na privremenom poligonu ‘Pešter’. Tada će se državnom rukovodstvu prikazati odlučnost, uvežbanost, vatrene mogućnosti i visok nivo sadejstva i saradnje jedinica Vojske Srbije za odgovor na izazove, rizike i pretnje po bezbednost Republike Srbije”, navode iz Ministarstva odbrane.\nJoš se dodaje i da će na kraju vežbe, 28. juna, biti organizovan otvoreni dan u Kragujevcu, kada će građani biti u prilici da pogledaju prikaz najnovijih sredstava ratne tehnike Vojske Srbije i sredstava iz razvoja,


Beko: Nemamo ni lidera ni ideologiju za izlazak iz krize - SDCafe.rs\nHome\tInfoDruštvo\tBeko: Nemamo ni lidera ni ideologiju za izlazak iz krize\nBeko: Nemamo ni lidera ni ideologiju za izlazak iz krize\nSrbija može izaći iz ekonomske krize ili snagom jakog lidera ili čvrstom ideologijom a trenutno nemamo ni jedno ni drugo, izjavio je sinoć predsednik Luke Beograd Milan Beko.\nBeko je na Kopaonik biznis forumu rekao da bi pristao da bude premijer ali da rešenja koja bi predložio za izlazak iz krize ne bi bila popularna.\nOn je kritikovao intervencije države u privredi i naveo da se sve privatizacije apriori ocenjuju kao negativne, što nije tačno. Prema njegovim rečima, država trenutno kompanijama duguje milijardu evra i najveći je dužnik u Srbiji.\nBeko je kao dobar primer naveo dogadjaj iz vremena Ante Markovića kada je čvrstom odlukom, a ne na osnovu ekonomske logike, uveden kurs dinara koji je nacionalnu valutu izjednačio s nemačkom markom. On je ocenio da bi i sada bilo korisno da se na takav način stvori povoljna klima za privatni sektor i preduzetnike.\nPredsednik MK grupe Miodrag Kostić je rekao da privatni sektor bez pomoći države neće moći da napravi pozitivne pomake u industrijskoj proizvodnji. Kostić je naveo da je privatni sektor trenutno najbolji platiša svih državnih dažbina i da, praktično, plaća i doprinose zaposlenima u javnim preduzećima, koja ne izmiruju obaveze prema državi.\n"Poslednji premijer Srbije koji je bio spreman da kaže istinu bio je Zoran Djindjić. On nije imao ideološki problem u odnosu prema preduzetnicima", rekao je Kostić.\nPotpredsednik hrvatske kompanije Agrokor Ante Todorić je rekao da ta kompanija nikada nije bila u sprezi s politikom već da se uvek prilagodjavala okolnostima na tržištu, poštujući sve propise.\nZa izlazak iz krize, prema njegovoj oceni, važno je da zajednički rade država i privrednici i da ceo region ima šansu da napreduje i da izvozi robu i na istok i na zapad.\nPredsednik PSP Farman grupe Branislav Grujić ocenio je da je poslednja Vlada Srbije koja je bila spremna da rešava probleme bila Vlada Zorana Djindjića a da je Srbiji sada potreban socijalni konsenzus o tome u kom pravcu zemlja treba da ide.\n"Politička elita nema ni snagu ni znanje da izvede zemlju iz krize", rekao je on i dodao da je osnovno što privrednici traže predvidiv privredni sistem i politička stabilnost. "Ako do kraja godine ne napravimo efikasan sistem, imaćemo ekonomiju koja će se raspasti", rekao je Grujić.\nFOTO: Održan novi protest i blokada raskrsnice...


"Vratiću se" - BIGportal.ba\nSeptembar 15, 2019 Septembar 15, 2019 039\nU svom poznatom evroskeptičnom stilu upozorio evropske saveznike na slabom francuskom, nemačkom i engleskom da italijanski narod nije ničiji sluga.\n“Nikada neću odustati jer naša zemlja očekuje sve. Dajem reč onima koji su mislili da sam umoran i da mi je potrebna pauza da ću raditi više nego ranije”, rekao je Salvini na godišnjem skupu desničarske Lige u gradu Pontida u Lombardiji.\n“Više volim da sada prepustim sedam ministarskih mesta izdajnicima jer ćemo ih za nekoliko meseci ponovo osvojiti interesom i transparentnošću”, rekao je Salvini.\nSalvinijeve pristalice očigledno nisu obeshrabrene nakon njegovog pogrešnog političkog proračuna zbog kojeg njegova stranka više nije u vladi, pa su nosili brojne transparenta kojima su tražili izbore, kao i šalove sa natpisom “Salvini zauvek” i majice s parolom “Salvini premijer”.\nItalijanska koaliciona vlada koju su činili između Salvinijeva desničarska Liga i pokret 5 zvezdica raspala se prošlog meseca, kada ju je Salvini iznenada “proglasio mrtvom” i raspisao izbore.


Rio Tinto i životna sredina: Ko će rešiti sudbinu projekta Jadar | Boom93\nProtest 29. jula ispred opštine Loznica\nLoznički mineral jadarit iz zemlje bi, pre vode i hemikalija, mogli da izvuku – referendum ili odluka Skupštine opštine Loznica.\nPredsednik Srbije Aleksandar Vučić najavio je mogućnost da bi građani o kompaniji Rio Tinto i rudniku jadarita mogli da odluče referendumom.\nZa pojedine ekološke aktiviste takav predlog je „zamajavanje javnosti”.\nMiroslav Mijatović, predsednik Podrinjskog antikorupcijskog tima (PAKT) današnju odluku o usvajanju prostornog plana na skupštini Loznice vidi kao potvrdu da su radovi na otvaranju rudnika počeli, jer je, kako kaže, već odobrena deponija koja će biti na 50 metara od reke Jadar u okviru projekta Rio Tinta.\n„Ako su hteli da prebace odluku o rudniku na građane, što lepo ne sprovedu referendum odmah i stopiraju sve nove odluke”, kaže on.\nGlavna urbanistkinja Dragana Jovanović je ranije rekla da izmena prostornog plana „nije verifikacija projekta Jadarit”, već da je „akcenat na razvoju preostalog seoskog područja”.\nProstorni plan – da li otvara vrata Rio Tintu\nPrvi je Prostorni plan područja posebne namene (PPPPN) za jadarit, koji je usvojen još 2020. godine, Uredbom Vlade Srbije.\nDrugi je Prostorni plan Loznice, koji je usvojen u četvrtak, 29. jula 2021.\nDa li ova dva plana imaju dodirnih tačaka, ne slažu se predstavnici vlasti i nevladinih organizacija.\nAktivisti PAKT-a i drugih organizacija protestovali su u četvrtak ispred zgrade opštine Loznica, gde su odbornici grada usvojili izmene Prostornog plana.\nOni veruju da je to prvi korak ka uvođenju Rio Tinta u zvaničnu dokumentaciju i regulativu Srbije.\n„Izmenom Prostornog plana grada Loznice, ovaj plan višeg ranga, protivzakonito se usaglašava sa prethodno donetim Prostornim planom područja posebne namene za projekat Jadar, što je plan nižeg ranga”, kaže za BBC Radomir Lazović iz pokreta Ne davimo Beograd.\nDodaje da ovo nije prvi primer takve prakse – da se planovi višeg, usaglašavaju sa onima nižeg ranga.\nIz grada Loznice tvrde drugačije.\nGlavna urbanistkinja Grada Loznice Dragana Jovanović rekla je dan ranije je da je Prostorni plan područja posebne namene (PPPPN) za jadarit.\nOna je dodala da ga zato „Prostorni plan Grada prepoznaje kao zonu na teritoriji Loznice odnosno kao područje posebne namene za koje se sve dozvole i rešenja izdaju upravo po PPPPN-u, a ne po Prostornom planu Grada”.\n„Razlog za izradu ovog Prostornog plana nije verifikacija projekta jadarita kako se želi predstaviti, već je akcenat na razvoju preostalog seoskog područja, sagledavanje potencijala za sveukupni rast i razvoj cele teritorije grada i otklanjanje onih ograničenja koje ima sadašnji plan”, rekla je ona.\n„Oterali smo strah”: Kako su borci za reke sa Stare planine postali heroji ekološkog bunta u Srbiji\nNačelnik Gradske uprave Vladimir Radojčić rekao je da donošenje Prostornog plana ne znači da je otvaranje rudnika jadarita bliže.\n„Prostorni plan grada samo konstatuje da postoji PPPPN.\n„Da li će biti rudnika jadarita ili ne je nešto o čemu će se odlučivati u drugim postupcima. Čuli ste da je predsednik Republike ponudio čak i referendum po tom pitanju, bilo lokalni, regionalni ili republički”.\nDan ranije, Vučić je rekao da lokalna samouprava u Loznici ne menja Prostorni plan kako bi upisala projekat „Jadar” kompanije Rio Tinto, „jer ne može”.\nMože li referendum da pomogne – „odlučiće narod”\nNezavisno od oba dokumenta, predsednik Srbije Aleksandar Vučić pomenuo je treći papir – referendumski.\nNa pitanje novinara o Rio Tintu i rudniku za eksploataciju jadarita, Vučić je odgovorio da „inače oni ljudi ne razumeju zašto bi se neko bunio” protiv otvaranja rudnika, zato što „ono što je objavljivano” u medijima u Srbiji o radu te kompanije nije tačno.\n„Ovo nije tečna ruda, sve je izmišljeno i sve je politička propaganda”, rekao je Vučić.\nDodao je da „nema problem sa tim da ako izgubi na referendumu” rudnik ne bude otvoren.\n„Čekamo da vidimo odluku Rio Tinta, ako bude sve u redu, da su spremni da ulože 2,4 milijarde evra i sad treba da kažete ljudima u Jadru i Rađevini da treba da se odreknu toga, makar i 10 odsto pripalo njima, a ostalo Republici Srbiji.\n„Kad čuju šta će dobiti verujem da će doneti pozitivnu odluku ali prihvatićemo i ako odluka bude negativna, ali neki drugi ljudi će morati da objašnjavaju zašto će ostati bez novca”, rekao je Vučić.\nVesna Prodanović, direktorka Rio Sava Eksplorejšn, navela je da ako bude organizovan referendum o projektu Jadar i on bude negativan, kompanija će morati da zauzme stav, jer „ne postoji pravni okvir po kojem dozvole ne važe” ako odluka birača bude negativna.\nŽene na straži\nI ovde ja kamen spoticanja između vlasti i aktivista.\nZa Mijatovića priča o refendumu je „suluda jer se u međuvremenu donose drugačije odluke”.\n„Suludo je i što se mi danas bunimo, a Prostorni plan za Jadar je usvojila Vlada Srbije već odavno, ovo sada je samo korak dalje”, kaže Mijatović.\nSa njim je saglasan i Lazović iz pokreta Ne davimo Beograd.\n„Ako su stvarno imali dobre namere i želeli da čuju šta narod misli – zašto je već počela priprema dokumentacije?\n„Referendum samo znači nove podele u Srbiji”, kaže on.\nPrvi čovek Srbije nije ulazio u detalje o referendumu.\nPravne mogućnosti za njegovo raspisivanje su mnogostruke, kaže za BBC Boban Stojanović sa Fakulteta političkih nauka.\nGrađani sami imaju mogućnost da izazovu referendum sa 100.000 overenih potpisa, ali to se nikada nije dogodilo, objašnjava Stojanović.\nNarodna skupština, autonomna pokrajina ili jedinica lokalne samouprave takođe mogu da raspišu referendum za pitanja iz sopstvene nadležnosti, kaže on.\n„Tako da, ako bi se menjao neki zakon koji bi omogućio Rio Tintu da posluje u Srbiji – onda bi moglo da ima smisla da ga Skupština raspiše”, kaže Stojanović.\nReferendumi iz 1990. i 2006. vodili su promeni Ustava, a tri su bila neuspešna, kada su glasači odgovarali na pitanja o ustavnim amandmanima i državnim simbolima.\nOdgovaralo se i 1998. godine na pitanje o učešću stranih predstavnika u „rešavanju problema na Kosovu i Metohiji”.\n„Postoji globalni trend u poslednje vreme da populisti često pribegavaju referendumima i na taj način prebacuju odgovornost na građane u neslobodnim uslovima”, tvrdi Stojanović.\nDeluje mi da ćemo u ovom slučaju doći u situaciju da građani sami odlučuju o Rio Tintu, a tu preti opasnost od podvale, ocenio je on.\nIz kompanije Rio Tinto kažu su doneli investicionu odluku – za projekat Jadar izdvojili su 2,4 milijade američkih dolara.\nDok predstavnici kompanije čekaju Studiju, meštani i poljoprivrednici izražavaju nezadovoljstvo, a ceo proces blokiraju i nerešeni imovinsko-pravni odnosi, kao i meštani koji ne žele da prodaju imanja.\n„Mi tražimo da oni prekinu otkup zemlje bar dok te studije ne budu gotove.\n„Oni više ne otkupljuju zonu rudnika, već su prešli sada da otkupljuju kuće u zoni uticaja rudnika”, kaže Marija Petković iz Gornjih Nedeljica za RTS.\n„Ovo je ozbiljan rudarsko-industrijski projekat, sigurno da ima uticaja na životnu stredinu, ali u današnje vreme ovakvi projekti mogu da se realizuju uz prihvatljive rizike i uz njihovu kontrolu”, kaže Vesna Prodanović, generalna direktorka Rio Sava Eksplorejšen.\nOna tvrdi da projekat neće uništiti ni poljoprivredu niti zagaditi vodene tokove, prenela je agencija Beta.\nŽivot u selu u Srbiji u kojem pucaju kuće\n„Jadar” je projekat istraživanja ležišta litijuma i bora svetske klase, navodi se u prospektu rudarske kompanije Rio Tinto, jedne od najvećih rudarsko-metalurških korporacija na svetu.\nIako projekat Rio Tinta zasad podrazumeva samo izgradnju rudnika i fabrike za preradu rude, Vučić je izjavio da „neće dozvoliti nikakvo bušenje dok ne naprave najveću fabriku baterija za električne automobile, da se ovde prave baterije”.\n“Hoću reke neću cevovod”\nEkološki protest: „Ne moramo biti mnogo pametni da shvatimo koliki je problem”\n„Otkriven je samo u Srbiji i samo u ležištu ‘Jadar’ kod Loznice”, rekao je u januaru 2021. za BBC profesor Rudarsko-geološkog fakulteta Vladimir Simić.\n„Jadarit bi pre svega mogao da se koristi za dobijanje litijumovih jedinjenja – litijum karbonata, litijum hlorida ili litijum hidroksida, koja imaju primenu u industriji keramike, stakla, baterija, maziva i mnogim drugim granama industrije”.\n„S obzirom da se procenjuje da se u ležištu ‘Jadar’ nalazi blizu 10 odsto istraženih resursa litijuma u svetu, svakako da ima značajnu vrednost”, dodaje profesor.


Nedelja socijaldemokratije - Ozonpress :: internet portal\nFondacija Friedrich Ebert organizuje regionalnu letnju školu socijaldemokratskih vrednosti i političkih veština „Nedelja socijaldemokratije“. Letnja škola je namenjena političkim, sindikalnim i NGO aktivistima/kinjama iz regiona Zapadnog Balkana, uzrasta od 18 do 25 godina. „Nedelja socijaldemokratije 2015“ će biti održana od 28. juna do 5. jula 2015. na Avali kod Beograda. Konkurs za prijem učesnika i učesnica otvoren je do 1. juna 2015. Troškove smeštaja, ishrane i rada u kampu, kao i putne troškove, snose organizatori škole.\nKONKURS ZA UČESNIKE I UČESNICE REGIONALNE POLITIČKE ŠKOLE „NEDELJA SOCIJALDEMOKRATIJE 2015“\nDeseta regionalna letnja škola socijaldemokratskih vrednosti i političkih veština „Nedelja socijaldemokratije 2015“, u organizaciji Fondacije Friedrich Ebert, biće održana od 28. juna do 5. jula 2015. godine na Avali kod Beograda. Kamp NSD nalazi se u prirodi, a polaznici i polaznice biće smešteni u šatorima. Škola će okupiti 100 učesnika i učesnica iz regiona Zapadnog Balkana.\nLetnja škola „NSD 2015“ je namenjena političkim, sindikalnim i NVO aktivistima/kinjama uzrasta od 18 do 25 godina, u cilju osnaživanja mladih za politički aktivizam kroz izgradnju kapaciteta i povezivanje sa svojim vršnjacima iz regije.\nUkoliko ste željni novih znanja i druženja, društveno ste aktivni i otvorenog ste duha, biće nam zadovoljstvo da budete učesnik ili učesnica „Nedelje socijaldemokratije 2015“!\nAko si zainteresovan/a za učešće na „NSD 2015“ potrebno je da do 1. juna 2015. popuniš formular na sajtu www.nedeljasocijaldemokratije.com.\nPridružite nam se na društvenim mrežama i podelite sa svojim prijateljima poziv za učešće na „Nedelji socijaldemokratije 2015“:


Salvini: Sicilija ne treba da bude izbeglički kamp\n► Salvini: Sicilija ne treba da bude izbeglički kamp\nNovi ministar unutrašnjih poslova Italije Mateo Salvini izjavio je danas na Siciliji da to italijansko ostrvo ne može više biti "izbeglički kamp Evrope".\nSalvini koji je lider desničarske partije Liga, rekao je da planovi vlade za migrante nisu "tvrdokorni", već "zdravorazumski", preneo je Bi-Bi-Si (BBC).\nPrema njegovim rečima, povećani broj deportacija i ograničavanje broja novih dolazaka doveli do spašavanja života.\nLideri populističkih stranaka koje su formirale novu italijansku vladu, Mateo Salvini i Luiđi di Majo, najavili su juče da će raditi na proterivanju migranata iz zemlje i na stvaranju novih radnih mesta.\nItalija je glavna destinacija za migrante koji sa severa Afrike prelaze Sredozemno more u pokušaju da stignu u Evropu.\nSalvini i Di Majo danas su odvojeno posetili Siciliju zbog kampanje, nedelju dana uoči lokalnih izbora na tom ostrvu, prenela je agencija AP.\nNajava masovnih deportacija potvrdila je da je Italija dobila čvrsto antimigrantski nastrojenu stranku u vladajućoj koaliciji, navodi agencija.\nDačić: Nerazumljivo da su neke zemlje protiv rasprave o Kosovu u SB UN\nMinistar spoljnih poslova Ivica Dačić izjavio je danas da je za njega nerazumljivo da su neke članice Saveta bezbednosti UN protiv rasprave o situaciji na Kosovu u trenutku kada je dijalog...\nTuča više stotina migranata u prihvatnom centru u Bihaću\nU tuči više stotina migranata u prihvatnom centru "Bira" u Bihaću, njih nekoliko desetina je povređeno, od čega najmanje troje teško.


Evropsko prvenstvo u atletici: Marija Vučenović se nada ličnom rekordu i finalu\nNaša atletičarka Marija Vučenović rekla je da se nada da će na Evropskom prvenstvu u Amsterdamu popraviti svoj lični rekord i da će plasirati u finale discipline bacanje koplja.\n"Ovo je moja prva seniorska godina i nadam se da ću popraviti svoj lični rekord i plasirati se u finale. Daću sve od sebe da bacim što dalje mogu, ali idem bez opterećenja. Jedva čekam da takmičim sa najboljim bacačicama koplja, to će biti jedno veliko iskustvo za mene i nadam se u narednim godinama velika motivacija", rekla je Vučenović, prenosi Atletski savez Srbije.\nVučenović, atletičarka Atletskog kluba Srem iz Sremske Mitrovice, poslednjih nekoliko godina se nalazi na studijama u Americi.\nPre mesec dana uspela je da ostvari normu za Evropsko prvenstvo u Amsterdamu u bacanju koplja.\nKvalifikacije u bacanju koplja su zakazane za četvrtak, dok je finale dva dana kasnije.


Biznis Autor:N1 Beograd22. maj. 202212:5312 komentara\nMinistar građevinarstva saobraćaja i infrastrukture Tomislav Momirović prilikom obilaska radova na obilaznici oko Beograda na sektoru 5 kod tunela Straževica kazao je da očekuje da će taj deo saobraćajnice biti pušten u rad do 15. juna. Dodao je da je zadovoljan rezultatima i dinamikom radova.\n„Očekujem da ćemo do 15. juna pustiti ovaj deo obilaznice gde se trenutno izvode završni radovi, a u narednih šest do osam meseci otvorićemo za saobraćaj i sektor 6, čime će priča na temu obilaznice oko Beograda biti završena i lično predstavlja moju veliku satisfakciju“, kazao je ministar.\nProbijen tunel "Straževica" na obilaznici oko Beograda\nIstakao je da će po završetku ovog projekta biti omogućeno da tranzitni saobraćaj ide brže i efikasnije što će znatno smanjiti količine aerozagađenja u Beogradu, ali i uticati na ekonomski prosperitet Srbije.\n„Trenutno se nalazimo na Sektoru 5, ispred budućeg ulaznog portala u saobraćajni tunel Straževica koji je dugačak 733 metara, a počeo je sa izgradnjom februara 2019 godine“, izjavio je Jovica Radić odgovorni izvođač radova za tunele i mostove.\nOn je dodao da se radi o izuzetno kompleksnom tunelu, a uz veliku podršku resornog ministarstva sve poteškoće su prevaziđene i narednog meseca tunel Straževica, kao i ceo sektor 5 biće pušteni u probni rad.\nProjekat obilaznice oko Beograda sastoji se iz više sektora ukupne dužine 20,4 kilometara, a u aprilu prošle godine pušten je u saobraćaj Sektor 4 dužine 7,7 kilometara. Resorno ministarstvo ovaj projekat realizuje u saradnji sa JP „Putevi Srbije“, kineskom kompanijom „Power Construction Corporation of China Ltd“ i azerbejdžanskom kompanijom „Azvirt“.\nBeogradobilaznicatomislav momirovićtunel Straževica


Tiodorović: Dolazak građana za Uskrs u Srbiju predstavlja rizik, trebaće im PCR test | Blok vesti\nTiodorović: Dolazak građana za Uskrs u Srbiju predstavlja rizik, trebaće im PCR test\nEpidemiolog Branislav Tiodorović rekao je večeras da će za Uskrs po gregorijanskom kalendaru doći značajan broj ljudi u Srbiju, i da će mnogi iskoristiti dolazak da bi se tu vakcinisali, jer tamo gde žive nema dovoljno vakcina.\nBranislav Tiodorović / Foto: BETAPHOTO/MILAN OBRADOVIC\nTiodorović je u emisiji RTS-a "Upitnik" rekao da je to rizična situacija i da će se sprovoditi postojeće mere.\nOni koji bi da dođu, moraće da imaju negativan PCR-test, ili će po dolasku ići u samoizolaciju koju će moći da prekinu ako u medjuvremenu urade test, naveo je on.\nMoći će da se kreću i s potvrdom o vakcinaciji, ali će to važiti samo za one koji su se vakcinisali u Srbiji.\nNa pitanje da li će se to menjati i proširiti na one koji su se vakcinisali u drugim zemljama, epidemiolog je rekao da hoće "kada se to recipročno desi sa EU".\nGovoreći o današnjim konsultacijama medicinskog dela Kriznog štaba, Tiodorović je rekao da su se opredelili da ne menjaju mere, nego da u četvrtak ponovo naprave procenu i vide šta uraditi dalje.\nNaveo je da treba biti oprezan s popuštanjem mera.\nNa pitanje da li to znači da do kraja nedelje nema popuštanja mera, rekao je da bi on sačekao.\nTiodorović smatra da je lažna dilema izbor izmedju zdravstva i ekonomije: "Nema dileme: i zdravstvo i ekonomija – to je jedini izlaz. Sada smo u situaciji da moramo dati prednost zdravlju", rekao je epidemiolog.\nPrevious articleNemačka suspendovala upotrebu vakcine AstraZeneka za mlađe od 60 godina\nNext article“MAFIJA” JE TAJNA USPEHA REPREZENTACIJE: Mitrović otkrio detalje o igri koja je podigla atmosferu u svlačionici (VIDEO)


Vesti online / Srpski informativni portal / Dug smanjen po džepu dijaspore\nJasna računica: Javni dug niži zbog monetarne politike\nTačno je da se javni dug (dug države) smanjuje jer je pre tri godine bio je 74,7 odsto od BDP-a, krajem prošle godine 61,5 odsto, a prema poslednjem podacima iz aprila pao je na 58,6 odsto.\nIpak, nismo mi najmanje zaduženi jer samo u regionu manje zajmova od Srbije imaju Rumuni, Bugari, Makedonci, ali i BiH i teritorija Kosova. Makedonci duguju više od 38 odsto od državnog BDP-a, Rumuni 35 odsto, BiH 26, Bugarska 25,4, a teritorija Kosovo tek 16,6 odsto.\nNažalost, i ovo smanjenje javnog duga nije se dogodilo zato što je naša država prestala da uzima kredite iz belog sveta, nego je nerealno jačanje dinara doprinelo da BDP, koji se inače kroji u dinarima, kada se preračuna u evre, po kursu od 118,30 dinara za evro ispadne veći nego kad je dinar bio 120 dinara.\nUčešće javnog duga u BDP\nzemlja udeo u BDP\nInače, trenutni javni dug iznosi 24,1 milijardu evra, a ekonomski analitičar Milan Ćulibrk kaže da razloga za veselje nema.\n- Iako je javni dug smanjen, razloga za euforiju nema. Efekat jačanja evra prema dolaru jeste to što javni dug Srbije, odnosno ona trećina u dolarima, kad se preračuna u evre, ispadne manja nego što je bila. Kredite i dalje uzimamo, nedavno su u Skupštini izglasna četiri nova zajma - kaže Ćulibrk.\nTako je gotovo isključivo zaslugom kursnih razlika Srbija ostvarila smanjenje javnog duga u odnosu na BDP.\nEkonomista Mlađen Kovačević se slaže da je manji javni dug povukla kursna politika, a znatno manje realni rast BDP-a.\n- Nominalni iznos javnog duga u dinarima je skoro nepromenjen. Jako je neracionalno i čudno da dinar ovoliko jača kada znamo da zemlje u okruženju imaju znatno veći privredni rast od nas. Pored toga, Srbija godišnje potroši tri odsto BDP-a na otplatu kamata, a 14-15 odsto BDP-a na otplatu i glavnice i kamata. Samo po osnovu toga trebalo bi da dinar slabi. Kod nas je sve suprotno - upozorava Kovačević.\nDakle, realnog opravka države nema, nema kraja uzimanju kredita, ali devizne pošiljke koje naša dijaspora velikodušno šalje u otadžbinu realno manje vrede. Naime, opšte je poznato da dijaspora godišnje u otadžbinu pošalje više od 2,8 milijardi evra, što je stavlja na mesto ispred svih stranih ulagača.\nTako se teško zarađeni evri obezvređuju državnom politikom jakog dinara. Rodbina u otadžbini kupuje ogrev, lekove i školuje decu, pa u najmanju ruku, kažu eksperti, nije fer da joj se otima iz usta.\nDoznake dijaspore u proseku iznose 2,8 milijardi evra i za oko 800 miliona evra su izdašnije od stranih direktnih investicija. Nažalost, vlasti nedovoljno cene te pošiljke, pa evro redovno slabi prilikom masovnog dolaska dijaspore tokom letnjih odmora ili zimskih praznika.\nIstovremeno, efekat smanjivanja javnog duga na trenutnih 58 odsto i nije neki uspeh jer što je zemlja razvijenija ona sebi može priuštiti veći dug. Za zemlje u razvoju, gde spada Srbija, granica prekomerne zaduženosti je 50 odsto od BDP-a. Eksperti su saglasni da Srbija mora što pre da zbog nedovoljne privredne razvijenosti mora da što pre da ide ispod 50 odsto zaduženosti.


15. 01. 2022 21:17\nBEOGRAD - Ministarstvo trgovine, turizma i telekomunikacija Srbije objavilo je da zbog hemijskog rizika sa tržišta povlači tri proizvoda proizvođača "Zara Home".\nBreton: EU da uloži 500 milijardi evra u nuklearke nove generacije\nPARIZ - Evropska unija moraće da uloži 500 milijardi evra u nuklearne elektrane nove generacije do 2050. godine, rekao je povjerenik Unije za unutrašnje tržište Tijeri Breton.\nNastavljen rast akcija u SAD poslije praznične pauze\n03. 01. 2022 16:56\nNJUJORK - Referentni indeks Njujorške berze S&P 500 ojačao je na startu prvog trgovačkog dana u 2022, pri čemu američka tržišta akcija izgleda nastavljaju i u novoj godini oporavak od udara pandemije, a najviše su skočile dionice "Tesle" nakon objave rekordnih pokazatelja o isporukama vozila u četvrtom kvartalu.\nSa tržišta BiH povučena dva modela roštilja i laserski pokazivač\nISTOČNO SARAJEVO - Sa tržišta BiH povučena su dva sklopiva roštilja od 60 i 65 centimetara zbog rizika od požara i opekotina, kao i laserski pokazivač koji predstavlja rizik od povrede oka, a njihovim kupcima se preporučuje da ih prestanu koristiti i vrate u trgovinu maloprodaje.\n28. 12. 2021 09:42\nLONDON - Cijena nafte danas je u porastu jer se očekuje da će soj omikron virusa korona imati ograničen uticaj na potražnju za gorivom.\n20. 12. 2021 10:02\nLONDON - Cijena nafte na svjetskom tržištu danas je u padu za tri odsto zbog rasta broja zaraženih sojem omikron virusa korona u Evropi i SAD što izaziva zabrinutost kod investitora od novih blokada.


Srbija voz - Blic Online\nSrbija voz spreman je odmah da uspostavi železnički saobraćaj sa Crnom Gorom i pokrene vozove na relaciji Beograd-Bar, ali se čeka odluka crnogorskih vlasti u vezi sa ukidanjem obaveznih PCR testova za vozno osoblje, izjavio je danas direktor Srbija voza Jugoslav Jović.\nLepa vest za Beograđane stiže i iz "Srbija voza" pošto će sutra ponovo početi da saobraća veoma popularni BG voz.\nPutnik u Srbiji može da naplati SVAKI MINUT KAŠNJENJA VOZA, a evo i KOLIKO\n"Srbija Voz" a.d. saopštilo je da je od danas obustavljen saobraćaj vozova za prevoz putnika na pruzi Niš-Zaječar zbog rekonstrukcije pruge.\nPutnici koji su sinoć nešto posle 21 sat krenuli vozom iz Beograda, stigli su na odredište, u grad Bar, danas oko 16 časova - nakon 19 sati putovanja!


Ministar za rad, zapošljavanje, boračka i socijalna pitanja u Vladi Republike Srbije, Zoran Ðorđević, saopštio je da će EU dati Srbiji 6,3 miliona evra kroz dva projekta konkretnih reformi u cilju smanjenja nezaposlenosti.\nĐorđević je na konferenciji povodom predstavljanja projekata “EU pomoć Nacionalnoj službi za zapošljavanje” i “EU podrška politici zapošljavanja” istakao da je EU prepoznala kvalitet onoga što Srbija radi, dodajući da se ovi projekti nastavljaju na sve što je do sada urađeno.\nOn je naglasio da sve mere koje Vlada od 2014. godine preduzima imaju za cilj da u budućnosti više ne bude nezaposlenosti i siromaštva, navodeći da je Ministarstvo preduzimalo niz mera kako bi se iskorenila situacija sa velikim brojem ljudi bez kvalifikacija na listi Nacionalne službe za zapošljavanje.\n“Nezaposlenost u Srbiji sada iznosi približno 12 odsto, a bila je 26 odsto. Verujem da će sa svim dodatnim merama i projektima nezaposlenost u ovoj i idućoj godini pasti”, podvukao je ministar.\nŠef Delegacije EU u Srbiji Sem Fabrici rekao je da EU finansira projekte kako bi Srbiji pomogla u politikama aktivnog zapošljavanja, naročito osoba koje teško dolaze do zaposlenja.\nOn je objasnio da će pomenuti projekti pomoći Srbiji u građenju kapaciteta Ministarstva za rad i Nacionalne službe za zapošljavanje kako bi imali nove i bolje aktivne politike zapošljavanja, a ta komponenta vredi 1,8 miliona evra, dok se 4,5 miliona evra odnosi na primenu ovih aktivnih politika zapošljavanja.\nPrema njegovim rečima, u Srbiji ima dosta ljudi koji su nezaposleni, kao i onih kojima nedostaju veštine i znanja kako bi se lakše zaposlili, a tu se pre svega misli na osobe sa invaliditetom.\nFabrici je rekao da je cilj da se svi uključe u tržište rada i da se kreiraju rešenja koja će omogućiti Srbiji da u budućnosti bude spremna da odgovori na zahteve tržišta rada.\nOn je precizirao da će sredstvima dobijenim u okviru projekata upravljati nadležne institucije u Srbiji, dodajući da je to znak poverenja EU u srpske institucije.


Poslanik Tamindžija pitao Stanivukovića: Znaju li ti roditelji da si gej? - Sve o Srpskoj\nPoslanik Tamindžija pitao Stanivukovića: Znaju li ti roditelji da si gej?\nSKUPŠTINSKA VEĆINA SE IZJASNILA DA POVREDE POSLOVNIKA NIJE BILO\nKlub PDP-a u Narodnoj skupštini RS zatražio je da se sa sjednice udalji Ilija Tamindžija, poslanik kluba SNSD-a, nakon što je u toku skupštinske rasprave pitao PDP-ovog poslanika Draška Stanivukovića u sali „da li njegovi roditelji znaju da je gej“.\nPoslanici PDP-a su u pauzi u holu održali konferenciju za novinare i tražili sankcije za Tamindžiju.\n„Iznošenjem uvreda vrijeđa se lični integritet poslanika i ako se ovako nastavi imaćemo stalne prekide sjednica. Želimo da sačuvamo dignitet Narodne skupštine i svih poslanika“, rekla je Trivićeva i dodala da je Tamindžija iznosio uvrede i na račun poslanika te stranke Ljubiše Krunića.\nTamindžija je prošle sedmice na sjednici Narodne skupštine RS rekao da je poslanik PDP-a Jelena Trivić zaljubljena u partijskog kolegu Stanivukovića.\nTagoviDraško Stanivuković Ilija Tamindžija Jelena Trivić PDP SNSD


Represija: “Beogradskom sindikatu” zabranjen ulazak u Crnu Goru! – Borba\nČlanovima grupe “Beogradski sindikat” danas je zabranjen ulazak u Crnu Goru, piše Blic.\n“Upravo smo vraćeni sa graničnog prelaza sa Crnom Gorom gdje nam je zabranjen ulaz bez ikakvog objašnjenja i pismenog obrazloženja. Trebalo je sjutra da nastupimo na poziv Mitropolije crnogorsko-primorske u Podgorici, ali nažalost u tome smo spriječeni”, rekao je Feđa Dimović u snimku na Fejsbuku.\nOn tvrdi “da je jedan član benda deportovan sa aerodroma u Podgorici”.\nnisu ih vla trebali vracat tako su lijepo mislili da malo izbrljaju crnu goru da je stvarno cudo da ih nisu pustili cudi me da su ovi krenuli ovamo apalma lijepo rece da se ne ide u crnu goru ili to vazi samo za normalne a za ove sto ce da se takmice u negiranju i brljanju crne gore to ne vazi\njada i bijede od srba i posrbica


11 јул Arsenal upalio motore\nPosted at 07:56h in Sport\tby\tDragan Popadic\nFudbaleri Arsenala počeli su pripreme za narednu sezonu u Drugoj fudbalskoj ligi.\nŠef stručnog štaba Zoran Lemajić juče je izvršio prvu prozivku igrača. Tivatski klub je u pregovorima sa nekoliko fudbalera, dok su Arsenal napustili golman Popović i trojica Brazilaca koji su ostavili dobar utisak u protekloj sezoni:\n„Pripreme ćemo obaviti u Tivtu, a u drugom dijelu planiramo odigravanje više prijateljskih utakmica sa ekipama iz okruženja. U pregovorima smo sa nekoliko kvalitetnih igrača i nadam se da će oni potpisati za Arsenal. Cilj je stabilizacija kluba na svim nivoima. Očekujem da ćemo spremno dočekati novu drugoligašku sezonu“ – poručio je za naš radio direktor kluba Antoša Golub.


APR: Preduzetnici sa dvojnim knjigovodstvom da se evidentiraju - IndeksOnline.rs\nNaslovna srbija Beograd APR: Preduzetnici sa dvojnim knjigovodstvom da se evidentiraju\nAPR: Preduzetnici sa dvojnim knjigovodstvom da se evidentiraju\nBEOGRAD – Agencija za privredne registre pozvala je preduzetnike u Srbiji koji su u toku ove godine počeli da vode poslovne knjige po sistemu dvojnog knjigovodstva, da izvrše prijavu u evidenciju obveznika za dostavljanje finansijskih izveštaja.\nTakođe, preduzetnici koji su prestali da vode dvojno knjigovodstvo u 2019. godini mogu da se ođave iz ove evidencije, objavio je APR.\nVeliki broj preduzetnika je, saglasno Zakonu o izmenama i dopunama Zakona o porezu na dohodak gradana imao obavezu da od 1. januara 2019. godine promeni način vođenja poslovnih knjiga, odnosno da poslovne knjige počne da vodi po sistemu dvojnog knjigovodstva, umesto po sistemu prostog knjigovodstva, kako su knjige vodili do tada.\nPrijavu, odnosno ođavu preduzetnika potrebno je izvršiti elektronski, pristupom Posebnom informacionom sistemu Agencije (PIS FI sistem), ili putem linka Prijava/ođava preduzetnika iz evidencije obveznika.\nPreduzetnici, koji su se jednom prijavili Agenciji da poslovne knjige vode po sistemu dvojnog knjigovodstva, ostaju obveznici dostavljanja finansijskih izveštaja sve dok se ne ođave, odnosno oni se ne prijavljuju ponovo.\nZakon o racunovodstvu, podsećaju u APR, obavezuje sva pravna lica i preduzetnike koji vode dvojno knjigovodstvo da finansijske i druge izveštaje dostavljaju Agenciji isključivo u elektronskom obliku, primenom PIS FI sistema, potpisane kvalifikovanim elektronskim potpisom zakonskog zastupnika.\nPrethodni tekstNOVI PAZAR: Preko stotinu romskih domaćinstava opremljeno belom tehnikom\nSledeći tekstVIŠE O POKUŠAJU SAMOUBISTVA U NOVOM PAZARU: Rodbina žene prijavila nestanak MUP-u


Uvođenjem novog identifikacionog dokumenta – lične karte, obezbeđuje se smanjuje se mogućnosti falsifikovanja i zloupotrebe samog dokumenta, pouzdano i bezbedno ostvaruje funkcija autentičnosti vlasnika dokumenta, zaštita integriteta podataka i neporecivost i zaštita tajnosti podataka.\nPrilikom podnošenja zahteva za izdavanje lične karte, lice kome se izdaje lična karta u zahtevu posebno navodi da li je saglasno da se u obrazac lične karte ugradi miktokontroler (čip).\nNa zahtev građana u čip lične karte se može upisati kvalifikovani sertifikat za elektronski potpis, koji građanima omogućava da elektronski potpisuju dokumenta. Kvalifikovani elektronski potpis obezbeđuje zaštitu integriteta potpisanog dokumenta i neporecivost izvršenog potpisivanja. JMBG je sastavni deo imena korisnika kvalifikovanog sertifikata za elektronski potpis i može biti vidljiv primaocupotpisanog dokumenta.\nGrađani koji se opredele na ličnu kartu na obrascu u kome nije ugrađen čip (mikrokontroler), prilikom promene adrese prebivališta moraju podneti zahtev za izdavanje nove lične karte, jer ne postoji mogućnost upisa nove adrese prebivališta na obrascu lične karte bez čipa.


SDP: Nećemo podržati zahtjev inicijative "Glasaću za Srebrenicu"\nSDP: Nećemo podržati zahtjev inicijative “Glasaću za Srebrenicu”\n19 Juna, 2012 07:20\nPredsjednik Općinskog odbora Socijaldemokratske partije (SDP) Srebrenica i potpredsjednik Glavnog odbora SDPBiH Hakija Meholjić kazao je večeras u izjavi za Fenu da neće podržati zahtjev Građanske inicijative “Glasaću za Srebrenicu”.\nNaime, Građanska inicijativa “Glasaću za Srebrenicu” uputila je zahtjev strankama iz FBiH (SDP, SDA, SBB i Stranka za BiH) koje su izrazile podršku kampanji, da na predstojećim lokalnim izborima za vijećnike i načelnike u Federaciji ne kandidiraju građane porijeklom iz Srebrenice.\nKako Meholjić ističe niko nikome ne može naređivati ili određivati gdje će živjeti i gdje će biti na listi niti će se SDP u takvo nešto upuštati.\n“Svaki građanin ima pravo da odluči gdje želi da živi”, dodao je i naveo da SDP zbog ove inicijative neće uskraćivati pravo građanima koji žele da budu na listi SDP-a u nekim drugim općinama, naglašavajući da je “bilo dosta manipulacije nad Srebrenicom”.\nKoordinator kampanje “Glasaću za Srebrenicu” Emir Suljagić ranije je izjavio da je zahtjev upućen strankama na osnovu stava usvojenog na sastanku štaba ove kampanje s predstavnicima 13 udruženja preživjelih Srebreničana.\n„Vožnja spretnosti SANA 2012“\nHiljade građana će moći glasati za svoju prijeratnu općinu


Evo šta je Snowden koristio za prikupljanje podataka\nPrema novom članku iz New York Times-a, istražitelji koji su proučavali Snowden-ovu krađu dokumenata iz NSA-a zaključili su da je on svim dokumentima pristupio koristeći se automatizovanim besplatnim alatom web-crawler-om.\nRiječ je o alatu koji služi za metodološko automatizovano pretraživanje, indeksiranje i skladištenje web-stranica.\nPomoću tog alata Snowden je mogao izvući ogromne količine podataka iz sistema NSA-a. Istražitelji ne vjeruju da je Snowden samo sjedio i ručno preuzimao svaki pojedinačni dokument jer bi za to potrošio previše vremena i vjerovatno bi bio brže otkriven. Takođe se vjeruje da je koristio i lozinke svojih nadglednika na višim položajima kako bi preuzeo gotovo svaki dokument koji se nalazio u sistemu.\nSlični alat koristio je i drugi poznati progonjeni američki zviždač, Bradley Manning. On je četiri godine prije Snowdena preuzeo milione tajnih dokumenata američke vojske i State Departmenta koristeći besplatni alat wget.